Park(ing) day u Beogradu - Sportski portal Srbije\nPark(ing) day u Beogradu\nPozivamo Vas da ispratite Park(ing) day, akciju Udruženja građana "Ulice za bicikliste" i nevladine organizacije "Ministarstvo prostora" u petak 19.09.2014 u 17h. U Bulevaru Despota Stefana, na potezu između Cetinjske i Skadarske ulice zauzećemo jedno parking mesto, na kome ćemo postaviti travnatu podlogu, cveće i stolice, kao što se tog dana radi u celom svetu i tako u Beogradu obeležiti Park(ing) day.\nNaime, Park(ing) Day predstavlja inicijativu kojom lokalne zajednice, aktivisti, umetnici i svi zainteresovani građani ukazuju na značaj javnih prostora i zelenih površina tako što zatvaraju čitave ulice i kvartove, postavljaju saksije sa cvećem i biljkama i travnate "tepihe". Ideja je da se gradovi ne pretvore u ogromna parkirališta i da se ukaže na problem zagađenja I buke.\nJoš jedan od razloga zašto se okupljamo je i dugogodišnji problem stanara, a i svih pešaka, osoba sa invaliditetom ili majki sa kolicima na pomenutoj lokaciji. U pitanju je nepropisno parkiranje bahatih vozača koji se u tom delu ulice i pored saobraćajnog znaka parkiraju ukoso i onemogućavaju pristojan prolazak za ostale korisnike trotoara. Na beogradskom Park(ing) Day- u postavićemo i traku preko linije do koje automobili smeju da se parkiraju.\nU prilogu Vam šaljemo fotografije sa izgledom sličnih manifestacija u svetu i naše fotografije od 2013. godine.\nKontakt telefon: 061-671-0364\nPosted: 18 septembar 2014


VW ponovo u problemu – dijalogin.tv\nDanašnji automobili jednostavno su nezamislivi bez elektronike koja itekako poboljšava sve aspekte, od sigurnosti do komfora, ali može da napravi i velike probleme, pogotovo proizvođačima.\nUpravo takav problem ima najpopularniji Volkswagenov model, Golf, čije vlasnike kompanija zove u servis. Trenutno je u opozivu više od 135.000 primjeraka prisutnih u SAD-u, i to proizvedenih 2009. i 2010. godine. Kada kažu Golf u Americi pod njega svrstavaju i Jette, ali i Eos te Audi A3. Prema NHTSA radi se o problemu u funkcionisanju ABS-a. Naime, utvrđeno je da prilikom aktivacije ABS ili ESC sistema kontrolni računar ne odradi posao, što za posljedicu ima gubitak kontrole nad vozilom. Stoga je potrebno da se na vanrednom servisu naprave update softvera kontrolnog modula ABS-a. Ako na trenutak zaboravimo na “Dizelgejt” aferu posljednji opoziv je bio prošlog oktobar kad je opozvano preko 280.000 primjeraka kroz tri različita opoziva, a sve vezane uz sistem dovoda goriva.


SDS Gacko: Nepotpuno i neblagovremeno dostavljanje materijala za skupštinske sjednice\nOdbornik Srpske demokratske stranke Savo Starović uputio je Zahtjev za dostavljanje skupštinskih materijala Devete redovne sjednice a koji nisu dostavljeni uredno i pravovremeno, predsjedniku Skupštine opštine Gacko, magistru Rajku Papoviću.\nU dopisu se ističe da dostavljanje ovako važnih dokumenata odbornicima mora biti u skladu i na način predviđen normama Poslovnika o radu Skupštine opštine Gacko. Svako drugo ponašanje odgovrnih za rad i rukovođenje Skupštine predstavlja grubo kršenje pravila o radu iste.\nZbog svega navedenog odbornik Starović u zahtjevu je pozvao predsjednika SO Gacko magistra Rajka Papovića da danas do kraja radnog dana izvrši svoju obavezu i dostavi potpune materijale Devete redovne sjednice izabranim predstavnicima naroda Gacka.\nNEWER POSTUprava „Puteva RS“ imenovana bez javnog konkursa\nOLDER POSTDa li se sadašnji Dodik sjeća starog Dodika i koji Dodik nas očekuje uskoro?!


Istočno Sarajevo: Potpisan ugovor o osnivanju preduzeća "Mofas"\n06/07/2015 | 18:09 | Izvor: SRNA\nU Istočnom Sarajevu danas je potpisan ugovor o osnivanju zajedničkog preduzeća "Mofas" između fabrike "Famos" i strateških partnera iz Njemačke i Tešnja, u prisustvu ministra industrije, energetike i rudarstva Republike Srpske Petra Đokića.\nIstočno SarajevoFoto: ilustracija\nUgovor su potpisali predsjednik Nadzornog odbora preduzeća "Famos" Istočno Sarajevo Mirko Dobrnjac, vlasnik i direktor firme "In tajm" iz Tešnja Šefik Husaković i direktor njemačke kompanije "Paul Berhart" iz Hamburga Dirk Ote.\nĐokić je nakon potpisivanja izrazio zadovoljstvo što je "Famos" Istočno Sarajevo postigao dogovor sa strateškim partnerom, usaglasio sva važna pitanja i ušao u postupak vlasničke transformacije osnivanja zajedničkog preduzeća koje će pod nazivom "Mofas" djelovati na istoj lokaciji.\nPrema njegovim riječima, u novom preduzeću biće organizovana proizvodnja radilica, bregastih osovina, glava i blokova motora, te klipnjača.\n"Na ovaj način je Vlada Republike Srpske, donoseći adekvatne odluke, pružila podršku organizacionom i finansijskom restrukturisanju `Famosa` i dala doprins da se pregovori koji traju nekoliko mjeseci uspješno okončaju potpisivanjem sporazuma", rekao je Đokić.\nOn je naglasio da bi alternativa, da nije pronađen strateški partner iz Njemačke, bila vrlo sumorna za "Famos" jer bi u tom slučaju preduzeće moralo ići u stečaj, zbog čega je Vlada Srpske morala pokazati hrabrost da donese ključne odluke koje su išle u pravcu da se održi proizvodnja motora i motornih dijelova, te sklopova za motore.\n"Osnovano je novo društvo u kome će 49 odsto vlasništva imati `Famos`, a 51 odsto partneri. Važno je istaći da je riječ o pouzdanom njemačkom partneru, vodećem u ovoj oblasti u svijetu", rekao je Đokić.\nMinistar industrije, energetike i rudarstva Republike Srpske naglasio je da će u "Mofasu" raditi 96 radnika koji su do sada radili u "Famosu", a da je strateški partner najavio da će ulagati u razvoj novog privrednog društva.\n"Nama je veoma bitno da niko od radnika `Famosa` neće biti `grubo izbačen na ulicu` na način da će ostati bez svojih prava. Svim radnicima će biti povezan radni staž za period koji su radili u `Famosu` i biće isplaćene otpremnine u skladu sa Zakonom o radu", rekao je Đokić.\nOn je dodao da će Vlada Srpske na sličan način pristupiti pronalaženju strateških partnera i za druga preduzeća kako bi sačuvala imovinu i primarnu djelatnost kojom se bave, na lokacijama gdje se nalaze.\nĐokić je naveo da su u toku pregovori sa potencijalnim strateškim partnerima iz Italije za fabriku prečistača Rogatica, kao i za rješavanje statusa preduzeća "Nova Romanija" iz sektora drvne industrije.\nDirektor kompanije "In tajm" Šefik Husaković istakao je da je njemački partner respektabilan, te da firma "Mofas" već ima mogućnost da potpiše ugovore, što će značiti nastavak prozvodnje u Istočnom Sarajevu.\nDirektor firme iz Hamburga Dirk Ote izrazio je zadovoljstvo zbog činjenice da će već do kraja jula početi isporuka dijelova za motore u vrijednosti od oko 150.000 evra iz firme "Mofas" u Istočnom Sarajevu za Njemačku.\nPredstavnik Sindikta "Famosa" Zoran Lazarević rekao je da je učinjeno sve da bi se zaštitila prava 226 radnika ovog preduzeća.\n"Trenutno imamo 226 radnika, od toga imamo šest radnika koji su stekli uslove da idu u penziju u ovoj godini. Radnici su teško podnijeli prestrukturisanje preduzeća, iako smo maksimalno pokušali zaštititi njihova prava i uradili smo koliko smo mogli", naveo je Lazarević.


Tači: Kosovo nikada u istoriji nije imalo efektivniju, efikasniju i funkcionalniju Vladu. U pitanju je jedna nova ekipa mladih ljudi, uglavnom obrazovani u inostranstvu i koji su se dokazali na poslu – ljudi koji puno posvećeni radu. Naravno, uvek postoji prostor za poboljšanje – uradili smo dosta, ali je potrebno još više. Nove koalicije neće biti pre redovnih izbora u skaldu sa ustavnim rokom, ali uvek ima prostora za proširenje koalicije i ojačavanje institucija. Koalicioni partneri poštuju postignut sporazum, a što se tiče odgovornosti na političkom nivou, radićemo zajedno sa svima.\nRSE: Vratimo se okončanju dijaloga i pitanju severa Kosova. Pomenuli ste dijalog koji bi mogao ići, recimo, paralelno i sa Beogradom i sa srpskom zajednicom koja živi na Kosovu, uglavnom na severu. Šta će se raditi dalje kako bi se pronašlo rešenje i za taj deo Kosova, uzimajući u obzir da potpuna nezavisnost Kosova pronalazi bez vlasti na severu?


Rakočević:Progovorili ućutkani - JUGPRESS\nNovoizabrani predsednk Udruženja novinara Srbije (UNS) Živojin Rakočević izjavio je danas da je na Skupštini udruženja pobedio potisnuti, dobro organizovani i sjajni marginalni deo kolega, da je pobedio dijalog i odsustvo kršenja pravila.\nIzgubila je mogućnost da ne komuniciramo, vodili smo razgovor koji se u proteklih dana u UNS pretvorio u totalitarizam, rekao je Rakočević novinarima nakon što ga je Skupština UNS izabrala za novog predsednika tog udruženja.\nGovorio sam da je UNS mrtav zato što je prestao dijalog, prestali smo da podržavamo ljude koji drugačije misle i isključivali ih iz Udruženja i zato što smo bili spremni da osudimo kolege, naveo je on.\nTa marginalna, dobra, nevidljiva novinarska sila koja radi na terenu i koja je na najvećem udaru u unutrašnjosti je odlučila da budem prvi predsednik UNS u istoriji ovog udruženja koji nije iz Beograda, naglasio je Rakočević.\nOn je rekao da među njima prepoznaje kolege na Kosovu i Metohiji koji 20 godina rade čudesan posao i razvili su demokratski, ljudski potencijal i postali su najbolji deo UNS.\nTaj trenutak je progovorio, rekao je on i zahvalio svima koji su bili, dali doprinos i preživeli “onu nenormalnu atmosferu” u subotu.\nNe bih unosio nikakav trenutak podele, jer ako mi u UNS ili bilo kom esnafskom udruženju nismo spremni na suštinski dijalog i da prihvatmo drugačije mišljenje, ne treba da se bavimo ovim poslom, odgovorio je Rakočević na pitanje o današnjem izostanku sa sednice Skupštine UNS dosadašnjeg predsednika UNS i njegovog protivkandidata Vladimira Radomirovića.\nRakočeević je rako da će muj prioritet biti “normalno lice UNS, normalna komunikacija, lokalni, poniženi ljudi koji su sjajni na terenu, a koji nemaju priliku da progovore”.\nZato ću se turditi da što manje govorim i da govori čovek koga sam juče prvi put upoznao, Predrag Rava, novinar iz Novog Sada, Jasmina Stojković iz Gračanice ili Olja Milošević iz Smedereva, rekao je on.\nMi ne znamo te ljude, ali oni na lokalu nose teret slobode, ocenio je Rakočević\nSkupština UNS je pokazala da se ne mogu organizovano dobiti izbori u UNS i ljudi koji su se učlaniili u proteklih mesec dana u Udruženje da pobede, već ona normalna izvorna, ljudska dijaloška priroda UNS, koja nije aktivstačka, slugeranjska i da moli bilo koga. To je prošlost, suština je da progovore ljudi koje do sada nismo videli, zaključio je Rakočević.\nSkupština UNS danas je usvojila izveštaj Izborne komisije UNS po kojem su izabrani predsednik, Nadzorni odbor i Sud časti UNS, a doneli su odluku da se u toku danas ponove izbori za Upravni odbor.\nRezultati ponovljenog glasanja za upravu očekuju se tokom večeri ili sutra.\nRakočević se, pre izjave novinarima, zahvalio danas članovima Skupštine UNS na tome što su ga izabrali i što su dali doprinos “demokratskom, normalnom dijaloškom razmišljanju”.\nNisam čovek podele i jasno je da UNS ima duboki, istinski, profesionalni potencijal. Hvala što ste prepoznali taj potencijal i glasali za njega, rekao je Rakočević, ocenivši da je “ta ponižena, lokalna scena, ta margina” treći put UNS koji mora da se nastavi.\nPotrebna nam je ta sloboda, koju možemo da imamo u sebi, da razgovaramo, da budemo udreženje dijaloga, rekao je Rakočević.


Ученици Зуботехничке школе одржали радионицу за децу из мигрантских породица о одржавању оралне хигијене | Министарство просвете, науке и технолошког развоја\nUčenici Zubotehničke škole održali radionicu za decu iz migrantskih porodica o održavanju oralne higijene\nUčenici Zubotehničke škole su u okviru edukativne radionice pripremili predstavu u kojoj su na šaljiv i zanimljiv način, uz rekvizite u obliku zuba i četkice za zube približili deci i roditeljima iz prihvatnog centra Krnjača pravilno održavanje oralne higijene. U zubarskoj ambulanti deci su pružene stomatološke usluge pregedom zuba, a gde je bilo potrebno, urađeno je i snimanje zuba. U toploj i podržavajućoj atmosferi tokom realizacije ove projektne aktivnosti, deci su podeljeni paketići sa priborom za održavanje oralne higijene.\nOva aktivnost održana je u okviru projekta „Podržimo zdrav osmeh“ koji dodatno afirmiše toleranciju, ravnopravnost i dijalog među našim učenicima. Rukovodeći se premisom da je odgovorno učešće u demokratskom društvu jedna od važnih zadataka obrazovanja, u Zubotehničkoj školi se promoviše inkluzivno i demokratsko obrazovanje kroz nastavu i učenje i vannastavne aktivnosti. Projekat takođe ima za cilj da odgovori na potrebe migranata i tražilaca azila u prevenciji i očuvanju oralnog zdravlja.\nOvaj projekat se realizuje uz podršku Ministarstva prosvete nauke i tehnološkog razvoja i Međunarodne organizacije za migracije IOM, a u okviru programa „Podrška sistemu upravljanja migracijama u Srbiji – Poboljšanje kapaciteta za prihvat, unapređivanje usluga zaštite i pristupa obrazovanju“. Program se sastoji iz dva dela – edukativne radionice za decu i roditelje o važnosti preventivnih, adekvatnih mera za očuvanje oralnog zdravlja i pružanje stomatoloških usluga za decu.\nPozdravljajući učesnike radionice dr Snežana Vuković, šefica Odseka za ljudska i manjinska prava u obrazovanju, naglasila je da Ministarstvo prosvete punu pažnju posvećuje formalnom obrazovanju dece migranata, uz podršku deci, roditeljima i nastavnicima da se nose sa stresom koji nose migracije. Ova aktivnost predstavlja deo te podrška i povezuje porodice dece migranata sa Srbijom koja je prijatelj-domaćin.\nDirektor škole Tomislav Alavanja, istakao je da se ovim projektnim aktivnostima podstiče i razvija volonterski duh kod učenika i unapređuju stručne kompetencije iz oblasti asistiranja stomatologu kod dece.\nU današnjoj akciji je učestvovalo 20-toro roditelja i dece, a u narednom periodu će Zubotehnička škola nastaviti sa organizacijom i uključivanjem ukupno 100 dece i njihovih roditelja.


Događaji koji su obeležili sedmicu od 13. do 18. maja (VIDEO) - Društvo - Dnevni list Danas\nPočetna » Društvo » Događaji koji su obeležili sedmicu od 13. do 18. maja (VIDEO)\n1Piše: V. Maričić 19. maja 2019. 08.45 Izmenjeno: 20. maja 2019. 04.01\nVučić na sednici Sabora SPC u Patrijaršiji\nPrisustvo predsednika Srbije Aleksandra Vučića sednici Sabora Srpske pravoslavne crkve u Patrijaršiji imalo je odjeke skoro tokom čitave sedmice.\nPosle sastanka koji je trajao više od dva i po sata Vučić je rekao da je pred Sabor izneo sve svoje brige, kao i da ga je patrijarh Irinej razumeo i „pokazao veliku odgovornost“. Sam patrijarh potom je izjavio, da svi vide da se Vučić „junački bori za državu, narod i Kosovo“ i da je to njegov i stav Sabora.\nPozivajući se na nezvanične izvore u crkvenim krugovima list Danas je objavio da su vladike jednoglasno smestile Vučića u „Crveni salon“, te da im je pretio poverljivim paprima. Tu informaciju negirao je Nikola Selaković, generalni sekretar predsednika.\nList Danas je potom objavio da se deo episkopa, prema saznanjima u crkvenim krugovima, ozbiljno opire Vučićevim pokušajima da SPC pretvori u partijsku Crkvu, kao i da je patrijarh prozivan zbog izjave da Sabor podržava Vučića.\nNaposletku, Vučić je rekao da je poseta Patrijaršiji i razgovor sa predstavnicima crkve za njega velika čast, da od njih „nije tražio ništa“, i da nije išao jer mu „treba podrška u politici za razliku od prethodnih vlasti“. On je naveo da je „jedna novina danima lagala“ o „tajnom sastanku u Patrijaršiji iza zatvorenih vrata, kada nije bilo Dodika“. Takođe, Vučić je saopštio i da će 27. maja prisustvovati sednici Skupštine Srbije na kojoj će se razgovarati o situaciji u vezi sa KiM.\nRasprava o „Tijaninom zakonu“\nNa dnevnom redu u Skupštini Srbije bila je rasprava o „Tijaninom zakonu“, kojoj uprkos pozivu predsednice Skupštine Maje Gojković da zaborave na razlike, deo opozicije nije prisustvovao. Sa druge strane i poslanici vladajuće većine, umesto o zakonu dobar deo diskusije posvetili su upravo bojkotu dela opozicije.\nŠef poslaničke grupe SNS Aleksandar Martinović kritikovao je opozicione stranke što ne prisustvuju raspravi, a poslanik Demokratske stranke Radoslav Milojičić izjavio je da će biti u skupštinskoj sali kad se bude glasalo o Tijaninom zakonu zbog, kako je rekao, „svoje i sve druge dece“.\nPredsednik Kosova Hаšim Tаči i premijer Ramuš Haradinaj pozdrаvili su usvаjаnje rezolucije, dok je direktor Kancelarije za KiM Vlade Srbije Marko Đurić ocenio da je to klevetnički dokument i plod panike onih koji su suočeni sa optužbama za sopstvene zločine. Fond za humanitarno pravo Kosova (FHPK), izrazio je nezadovoljstvo rezolucijom koju je usvojilo 79 poslanika.\nJužni krak Koridora 10 kroz Grdeličku klisuru zvanično otvoren za saobraćaj\nPredsednik Srbije Aleksandar Vučić otvorio je u subotu uveče južni krak Koridora 10 kroz Grdeličku klisuru u dužini od 26,3 kilometra. Obraćajući se građanima ispod mosta „Vrla“ kod Vladičinog Hana, Vučić je rekao da je svaki novoizgrađeni put, put ka miru ali i način da se zaboravi ružno i da zarastu rane iz prošlosti. Po njegovim rečima, izgradnja tog dela autoputa predstavljala je „najteži graditeljski poduhvat u Evropi“. Premijer Severne Makedonije Zoran Zaev izjavio je da je Koridor 10 „istinska evropska vrednost povezivanja i komunikacije“.\nFinale Kupa Srbije iz Niša premešteno u Beograd\nOdlukom Takmičarske komisije Fudbalskog saveza Srbije domaćinstvo finala Kupa Srbije premešteno je iz Niša u Beograd. Niš je ogranizaciju meča za trofej u Kupu Srbije dobio još jesenas, ali je ta odluka ove nedelje promenjena, pa će se Crvena zvezda i Partizan 23. maja umesto na stadionu “Čair” sastati na stadionu “Rajko Mitić” u Beogradu.\nFudbalski klub Radnički kritikovao je odluku da se finalna utakmica Kupa premesti i naveo da su time drastično oštećeni klub i grad i da će biti prinuđen da traži novčanu naknadu od Fudbalskog saveza Srbije.\nAleksandar Vučić, Čair, Danasov pregled nedelje, fss, Fudbalski Kup Srbije, Fudbalski savez Srbije, grdelicka klisura, kim, koridor 10, Kosovo, Kup Srbije u fudbalu, Most Vrla, Niš, Patrijarh Irinej, patrijarsija, Pregled nedelje, Rezolucija o genocidu, Skupština Kosova, Skupština Srbije, SPC, Tijanin zakon\n19. maja 2019. u 17.11\nVUČIĆEVA OSMA OFANZIVIVA NAD SRBIJOM: Sve institucije je već urušio, UNESO zaštićene kulturne spomenike je počeo da ruši, a nakon potkupljivanja ili zastrašivanja neistomišljenika među crkvenim poglavarima postao je, nažalost, onaj koji odlučuje i za njih.


Srpska inovacija najbolja u Nemačkoj\nNa nedavno održanom međunarodnom kongresu posvećenom novim energetskim tehnologijama, predstavljena i rešenja iz Srbije. Dvostepeni oscilator sa pogonskim klatnom, izum Veljka Milkovića, imao najzapaženiju prezentaciju.\nVeć duži niz godina u Švajcarskoj, Austriji i Nemačkoj održavaju se tradicionalni međunarodni stručni skupovi na temu alternativnih izvora energije. Konferencije ovog tipa, u organizaciji izdavačke kuće Jupiter-Verlag http://www.jupiter-verlag.ch/start_n.htm i brojnih strukovnih udruženja iz ovih zemalja, predstavljaju mesto susreta svih onih čiji je zajednički cilj da svetu predstave čiste tehnologije i potpuno nova rešenja na polju energetskih tehnologija.\nTako je proteklog vikenda, od 30 - 31. maja u Štutgartu, glavnom gradu savezne pokrajine Baden-Virtemberg i jednom od vodećih nemačkih industrijskih centara, održana tehnološka konferencija pod nazivom "Energieprojekte für eine neue Welt" (Energetski projekti za novi svet) koja je bila posvećena novim energetskim projektima i ekološkim rešenjima koja nude održivi razvoj. http://www.borderlands.de/net_pdf/NET0115S19-23.pdf\nKonferencija je okupila brojne inžinjere, entuzijaste i kompanije koje se bave energetikom i istraživanjima na polju novih tehnologija. Tako je publika imala prilike da sazna o novim istraživanjima na polju elektromagnetizma, gravitacije, energije svemira itd. čija primena bi mogla da dovode do revolucije u energetici i industriji.\nU radu kongresa ove godine po prvi put učestvovao je i poznati srpski istraživač i pronalazač akademik Veljko Milković (www.veljkomilkovic.com). Akademik Milković dobio je poziv organizatora da kao specijalni gost predstavi nemačkoj publici svoja tehnološka rešenja i istraživačke rezultate.\nTako je nemačka publika dobila priliku da se direktno upozna sa inovativnim rešenjima na polju oscilacija koja dolaze iz Srbije. Uz Milkovićevu ličnu video poruku koja je puštena učesnicima skupa u kojoj je naglasio važnost istraživanja mehaničkih oscilacija koja su se eksperimentalno i praktično pokazale efikasnije od rotacija i dosadašnjih tehnologija baziranih na rotacionim uređajima (turbine, rotori, zamajci, zupčanici...) predstavnici Istraživačkog centra VEMIRC predstavili su karakteristike i prednosti dvostepenog oscilatora kao izvarednog izuma koji se aktivno istražuje na svim kontinentima.\nTokom jednočasovne prezentacije, publici su predstavljeni dosadašnji rezultati istraživačkog rada na polju dvostepenih oscilacija. Publika je imala prilike da vidi brojna tehnička rešenja i predloge za primenu na polju vodosnabdevanja, navodnjavanja i proizvodnje električne energije što je izazvalo pozitivnu reakciju i oduševljenje publike. Prikazani su i brojni istraživački poduhvati i praktične primene ovog pronalaska koji se odvijaju u zemljama širom sveta što je publika znala da proprati gromoglasnim aplauzima. Po mišljenju organizatora i učesnika kongresa prezentacija o Milkovićevom radu ostavila je najbolji utisak i apsolutni je "pobednik" ovogodišnjeg skupa.\nAkademik Milković učestvovaće krajem meseca i na naučnoj i tehnološkoj konferenciji u Americi u Coeur d'Alene, glavnom gradu države Ajdaho, gde će na poziv tamošnjih organizatora i američkoj publici predstaviti svoje predloge čistih energetskih rešenja.\nOvogodišnji višestruki pozivi za učestvovanje na međunarodnim skupovima samo su još jedna potvrda izuzetnosti i važnosti koja se u svetu pridaje tehnološkim rešenjima Veljka Milkovića. Po mišljenju brojnih domaćih i stranih naučnika ovde se radi o pronalasku koji je dao gotovo revolucionarni doprinos energetskom stanju sadašnje tehnike. http://www.veljkomilkovic.com/Misljenje.htm\nAkademik Veljko Milković, jedan od naših najpoznatijih i najuspešnijih istraživača i izumitelja (www.veljkomilkovic.com), pobudio je veliku pažnju domaće i svetske javnosti svojim višedecenijskim istraživačkim radom i svojim otkrićima na polju energetike i ekologije. Izumi, patenti i istraživanja Veljka Milkovića, prezentovana tokom prethodnih godina, privukli su tako interesovanje celog sveta, a više hiljada pojedinaca i brojne kompanije, organizacije i univerziteti počeli su da praktično koriste Milkovićeve eko-inovacije u svom radu i istraživanjima.\nAkademik Veljko Milković je međunarodno nagrađivani istraživač i pronalazač iz Novog Sada sa interesovanjima za prošlost, ekologiju, čiste tehnologije i futurističke projekte. U ovom momentu, poseduje oko 116 pronalazaka i 31 odobren patent od kojih su neki u višegodišnjoj primeni. Milković je „otac“ tehnologije pumpe sa klatnom, sistema za vodosnabdevanje i navodnjavanje sa pogonskim klatnom koje više destina puta olakšava ispumpavanje fluida. Za svoj višedecenijski rad dobio je brojna priznanja u zemlji i inostranstvu.\nVeljku Milkoviću zlatna medalja „Nikola Tesla"\nNa izložbi EKSPO-INVENT 2015. koju je organizovao Savez pronalazača Srbije, u okviru 59. međunarodnog sajma tehnike od 11-15. maja 2015., odlukom žirija kojim je predsedavao prof. dr Marko Todorović, Veljku Milkoviću uručena je zlatna medalja „Nikola Tesla" za pronalazak "Ručne pumpe za vodu sa klatnom".\nInicijativa za Nobelovu nagradu\nGrupa intelektualaca i organizacija iz zemlje i inostranstva pokrenula je tokom 2014. godine inicijativu za kandidaturu Veljka Milkovića za najprestižniju naučnu nagradu - Nobelovu nagradu za fiziku za naučni dopinos otkriću novih pojava u mehanici i spoznaji prednosti upotrebe dvostepenih oscilacija i pogonskog klatna. Pored začetnika ove inicijative, podršci predlogu da akademik Veljko Milković bude kandidovan za najviše naučno priznanje na svetu pridružio se i Grad Novi Sad.


Press Online :: Politika :: PALMA: Prava istina je da nema svađe između SPS i Jedinstvene Srbije, predložiću Dačiću da potpišemo sporazum o saradnji kako bi to svima bilo jasno\nPALMA: Prava istina je da nema svađe između SPS i Jedinstvene Srbije, predložiću Dačiću da potpišemo sporazum o saradnji kako bi to svima bilo jasno\nJedinstvena Srbije i SPS imaju dobru saradnju već godinama, rekao je za NOVO JUTRO TV PINK lider Jedinstvene Srbije Dragan Marković Palma.\n- Posle natpisa u nekim medijima da ima u SPSu nekih koji su navodno nezadovoljni što, kao je pisalo “Jedinstvena Srbija ima navodno veliki procenat unutar koalicije SPS – Jedinstvena Srbija - pozvao me Ivica Dačić i rekao mi da to nije tačno i da njemu nije poznato da je bilo ko iz SPS to rekao, niti na Glavnom odboru, niti na Predsedništvu SPS\n- Ivica Dačić i ja imamo veoma dobru saradnju i veoma dobra je saradnja između dve partije, SPSa i Jedinstvene Srbije. Ova koalicija traje od 2008. godine i možda nekom sa strane smeta to naše jedinstvo i bratstvo, između mene i Ivice Dačića i možda neko tako i misli, ali niko to nije izgovorio. Pozvao me i Žarko Obradović i rekao mi je da to nije istina. Ja ću predložiti Ivici Dačiću da SPS i Jedinstvena Srbija potpišu jedan sporazum o saradnji, kako bi svima bilo jasno u kakvom su odnosu ove dve partije. Mediji mogu da pišu šta hoće, to je njihovo autonomno pravo, ali prava istina je da ne postoji svađa između Socijalističke partije Srbije i Jedinstvene Srbije - rekao je danas za TV Pink predsednik Jedinstvene Srbije Dragan Marković Palma.\n- Ivica Dačić i ja razgovorali smo prošle nedelje o zajdničkoj podršci kandidatu za predsednika Srbije, aktuelnom predsedniku Srbije i predsedniku SNSa Aleksandru Vučiću i tu nema prepreka. Još uvek ne znamo da li će SPS i Jedinstvena Srbija biti na zajedničkoj listi za parlamentarne izbore sa Srpskom naprednom strankom ili ćemo ići posebno, ali moram da kažem da sve ono što je urađeno u Srbiji proteklih godina najveće zasluge ima Aleksnadar Vučić, ali i mi imamo zasluge i SPS i Jedinstvena Srbija, glasali smo za sve predloge koji su doneli boljitak građanima Srbije. Ja sam obišao 6 – 7 država u poslednje vreme i svuda sam bio pravi predstavnik Srbije. Ivica Dačić i ja imamo rezultate. Dačič kada je bio ministar spoljnih poslova 18 država je povuklo priznanje takozvanog nezavisnog Kosova. Mnogo toga smo uradili za Srbiju i na lokalnom i na državnom nivou. Ja mislim da to o navodnom nezadovoljstvu u SPS nije rekao niko iz SPS, mada SPS je velika partija i možda neko ima takvo mišljenje, kao što i u Jedinstvenoj Srbiji neki su mišljenja da samostalno mogu izaći na lokalne izbore. Ivica Dačić i ja smo se dogovorili i ako oni na lokalnom nivou smatraju da samostalno mogu da postignu rezultat neka izađu samostalno. Tako je Jedinstvena Srbija izašla samostalno u 18 gradova i opština i u 14 smo samostalno prešli cenzus. Recimo u Leskovcu gde ima 120 000 stanovnika Jedinstvena Srbija je samostalno dobila 9 posto glasova podrške, u Vranju gde ima 85 000 stanovnika Jedinstvena Srbija je samostalno dobila preko 9 posto podrške građana na lokalnim izborima. Oni anketari koji daju Jedinstvenoj Srbiji 1 posto videće da su promašili. Nije to kladionica za klubove, ovde postoji rezultat koji je vidljiv i jasan - rekao je Marković.


Uhapšen nakon krađe dva policijska vozila - AutoExclusive - Auto vesti, Novi, Luksuzni, Polovni automobili...\nPotera za ovim šampionom startovala je kada su policajci odgovorili na prijavu remećenja reda u blizini jednog hotela. Međutim, kada su otišli da istraže dešavanja u ovom kraju, 33 godine star Havijer Jevern Kamings uskočio je u patrolni automobil i u stilu GTA igrice odvezao se sa lica mesta.\nVlasti su veoma brzo krenule u poteru za ovim čovekom, sudeći prema Šerifovoj kancelariji okruga Volusia, Majku Čitvudu, izvodeći PIT manevar na ukradenom policijskom vozilu, navodeći ga da skrene sa puita i udari u drvo jednog pošumljenog dela.\nMeđutim, ovo nije zaustavilo hrabrog Kamingsa. Kada su policajci pokušali da ga uhapse, on se izvukao i uskočio u Ford Explorer Police Interceptor model koji je ostavljen prazan i započeo novu jurnjavu autoputem.\n"Osumnjičeni i vozilo nalazili su se u šumskom delu nedaleko od autoputa", izjavio je čovek za odnose sa javnošću Cocoa policijskog odeljenja u zvaničnoj izjavi. "Kada su policajci pokušali da privedu osumnjičenog, on je pobegao, uskočio u drugo patrolno vozilo našeg odeljenja i nastavio severno."\nKamings je nastavio da ubrzava I-95 autoputem više od deset kilođetara, pre nego što ga je zaustavio bodljikavi lanac koji je probušio gume Explorer modela, navodeći vozača da ga zaustavi sa strane, gde je konačno i uhapšen.\nTrideset i tri godine star muškarac suočen je sa brojnim optužbama, uključujući oružanu pljačku novca u primopredaji, bekstvo, odlaženje sa lica mesta u pokušaju izbegavaja hapšenja, dve tačke za posedovanje vatrenog oružija i upravljanje motornim vozilom bez važeće dozvole.\npatrolna vozila |


Postavio Yucom - 14/11/2019 Vesti\nDragan Vulević, posebni savetnik ministra za rad, zapošljavanje, boračka i socijalna pitanja, koji je neposredno uključen u izradu najavljenih izmena i dopuna Porodičnog zakona, upoznao je učesnike sa reformom postojećeg sistema lišavanja poslovne sposobnosti, kojima bi trebalo da se ukine institut potpunog lišavanja poslovne sposobnosti. Umesto potpunog obespravljivanja i lišavanja lica osnovnih ljudskih prava, radnom verzijom izmena i dopuna Porodičnog zakona predviđeno je uvođenje specifičnog oblika sistema odlučivanja uz podršku. Takođe, najavljuje se i reforma postojećeg sistema starateljstva, odnosno ukidanje neposrednog starteljstva od strane centara za socijalni rad.\nSudija Osnovnog suda u Ivanjci, Ivan Drobnjak, podelio je sa prisutnima bogato iskustvo koje ima u postupcima radi lišavanja poslovne sposobnosti i upoznao ih sa praksom Evropskog suda za ljudska prava u ovoj oblasti. Govorio je o važnosti poštovanja procesnih prava lica koja se lišavaju poslovne sposobnosti, sa posebnim osvrtom na saslušanje ovih lica u postupku.\nPravna savetnica Komiteta pravnika za ljudska prava, Teodora Tomić, govorila je o iskustvu YUCOM-a u postupcima za lišavanje i za vraćanje poslovne sposobnosti. Prisutne je upoznala sa zakonodavnim okvirom u ovoj oblasti, a nešto detaljnije je govorila o Konvenciji o pravima osoba sa invaliditetom, posebno o setu osnovnih prava koja garantuje osobama sa invaliditetom, uključujući pravo na poslovnu sposobnost. Fokus je stavila na dugogodišnje sistemsko kršenje ljudskih prava lica prema kojima se vodi ovaj postupak, a koje potvrđuje i analiza petogodišnje sudske prakse u ovoj oblasti, koju je YUCOM sproveo ove godine. Skrenula je pažnju na pasivno držanje organa starateljstva u postupcima za lišavanje poslovne sposobnosti, kao i na neaktivnost suda, koji se, prilikom odlučivanja, u gotovo stoprocentnom broju slučajeva rukovodi isključivo medicinskim veštačenjem lekara neuropsihijatara, izbegavajući da saslauša lica prema kojima se postupak vodi.\nU diskusiji koja je usledila nakon izlaganja, razgovaralo se o konkretnim problemima sa kojima se suočavaju stručni radnici centara za socijalni rad, kao i o mogućim prevazilaženjima istih. Prisutni su skrenuli pažnju na neodrživost postojećeg sistema iz razloga manjka kapaciteta u ustanovama socijalne zaštite, te je zaključeno da svi učesnici skupa pozdravljaju najavljene izmene i dopune Porodičnog zakona, koje bi trebalo da budu prvi korak u usklađivanju nacionalnog zakonodavstva sa međunarodnim obavezama preuzetim davne 2009. godine.


Pet osoba povređeno: Saobraćajna nezgoda kod Asfaltne baze - Glas Zaječara\nHome Hronika Pet osoba povređeno: Saobraćajna nezgoda kod Asfaltne baze\nFoto: Printscreen fb Branislav Milenković\nKod Asfaltne baze na putu Zaječar – Negotin, jutros oko 7.20 sati došlo je do saobraćajne nezgode u kojoj su 5 osoba zadobile telesne povrede.\nJutros oko 7.20 sati došlo je do saobraćjnae nezgode, kod asfaltne baze, u kojoj su učestvovali jedno taksi vozilo i putničko vozilo. Saobraćaj se odvijao naizmeničnim propuštanjem, potvrdili su iz PU Zaječar za portal Glas Zaječara.\nU nezgodi su vozač taksija i četiri lica iz putničkog vozila zadobili telesne povrede, i zbrinuti su u ZC Zaječar.\nUviđaj je izvršen, a saobraćaj je normalizovan oko 10 časova.\nPrethodni tekstKako da vam od klima uređaja miriše cela kuća\nNaredni tekstBrnabić: Vučić nije oklevao dok je stavljao glavu u torbu


Vesti, 23.09.2011, 09:38 AM\nKao što je to bio slučaj i sa operativnim sistemima koji su mu prethodili, Windows 7 i Windows Vista, i novi operativni sistem Windows 8, čija je pre-beta verzija javnosti predstavljena pre desetak dana, reklamira se kao najbezbednija verzija Windows-a koja je ikad objavljena. Kada se ista tvrdnja iznosila za ranije verzije Windows-a to i nije bilo daleko od istine jer je svaka nova verzija donela značajna poboljšanja kao što su ASLR (Address Space Layout Randomization) i DEP (Data Execution Protection). Jedna od najvažnijih promena u Windows 8 je dodatak UEFI, koji će zameniti BIOS i koji je zamišljen tako da pomogne u sprečavanju infekcija niskog nivoa.\nNačin na koji će se pokretati Windows 8 će se prilično razlikovati od načina na koji su to činile dosadašnje verzije ovog operativnog sistema. Umesto BIOS-a, računari sa Windows 8 operativnim sistemom će imati UEFI (Unified Extensible Firmware Interface) koji je fleksibilniji i lakši za programiranje od BIOS-a. UEFI će se nalaziti između firmware-a i Windows-a i Microsoft će zahtevati da svaki računar koji radi pod operativnim sistemom Windows 8 ima zaštitnu boot sekvencu uključenu u osnovnom podešavanju. Ta sekvenca će zahtevati od svakog programa koji se učitava tokom pokretanja sistema da ima odgovarajući ključ koji je sadržan u firmware. Ukoliko firmware ili software nema odgovoarajući digitalni sertifikat, Windows 8 neće biti učitan.\nPokretački motiv za ovu promenu u procesu boot-ovanja Microsoft-u su dali napadači koji se izveštili tokom prethodnih godina u pronalaženju metoda za učitavanje malware-a u BIOS i firmware, u nivou nižem od operativnog sistema. Tako je u nekim slučajevima infekciju rootkit-ovima, bootkit-ovima i malware-ima koji napadaju MBR (Master Boot Record) bilo nemoguće ukloniti bez reinstalacije operativnog sistema. Microsoft i proizvođači antivirusnih programa nekoliko godina unazad nastoje da pronađu načine za odbranu Windows-a i zaokret ka UEFI i bezbednom boot-ovanju je jedan od rezultata tih zajedničkih napora.\nBio je to dug put za Microsoft kako bi najzad stigao do željenog cilja. Kompanija je i ranije objavljivala različite verzije zaštitnog sistema koje su se oslanjale na hardver. Ranija verzija, nazvana Windows Next Generation Secure Computing Base i kasnije Palladium, bile su predmet kontroverzi u vreme kada su bile aktuelne. Mnogi elementi Palladium sistema su primenjeni kod nekih laptop računara i u Windows 8 UEFI: hardverski zaštitni moduli, bezbedno boot-ovanje, sertifikovanje softvera, kodiranje uskladištenih fajlova. I dok nešto od onoga što je Microsoft primenio u Windows 8 neće zahtevati korišćenje TPM (Trusted Platform Module), podrška za kodirane hard diskove, na primer, hoće.\nOvi zaštitni mehanizmi imaju, pored očiglednih benefita, i neke nedostatke. Jedan od njih je monopol Microsoft-a nad hardverom koji će smanjiti mogućnost izbora za korisnike ali i ograničiti prostor za inovacije.\nPored ovoga, zajednica koja podržava softver otvorenog koda zabrinuta je zbog toga što će ove promene u Windows 8 onemogućiti korisnike da koriste alternativne operativne sisteme na računarima koji se oslanjaju na Windows. Možda će i biti nekog načina za zaobilaženje UEFI i učitavanje zasebnog operativnog sistema, ali to će biti prilično teško.\n“Nema indicija da će Microsoft sprečavati proizvođače firmware podrške da isključuju ovu funkciju i koriste nesertifikovani kod. Međutim, iskustvo govori da su mnogi firmware i OEM proizvođači zainteresovani da obezbede samo minimum funkcionalnosti fimrware-a koju zahteva njihovo tržište. Skoro je izvesno da će neki sistemi biti isporučivani sa isključenom funkcijom. Isto tako, skoro je sigurno da to neće biti tako kod nekih drugih sistema. Verovatno još uvek nema mesta panici. Ali ima razloga za zabrinutost,” kaže Matju Geret, Red Hat programer, u tekstu na svom blogu komentarišući promene u Windows 8.


Digitalizovani srpski filmovi | N1 Srbija\nNovi, digitalni život kultnih srpskih filmova\n|05.12.2017. |16:00 >16:06\nDirektor Jugoslovenske kinoteke Jugoslav Pantelić izjavio je da će, u okviru projekta "Vip Kinoteka", u narednih godinu dana biti predstavljeno deset digitalno restauriranih srpskih filmskih klasika.\nPantelić je, na konferenciji za novinare, rekao da će beogradska publika 14. decembra, u Jugoslovenskoj kinoteci, imati priliku da vidi prvi digitalno restauriran film u okviru ovog projekta, a to je film "Ko to tamo peva" Slobodana Šijana, a zatim će on biti prikazan i širom Srbije.\n"Ovo je veliki dan za naš film i početak novog života kulturnih, kultnih ostvarenja naše kinematografije koja to zaslužuju", rekao je Pantelić koji je sa generalnim direktorom kompanije Vip mobile Dejanom Turkom potpisao ugovor kojim je ozvaničen projekat "Vip Kinoteka".\nOn je rekao da će iza ovog složenog procesa, koji se u potpunosti sprovodi u našoj zemlji, stajati Odeljenje digitalne restauracije Jugoslovenske kinoteke.\n"Naša dosadašnja iskustva na polju digitalne restauracije podrazumevaju visok standard kvaliteta što je dokazano na domaćoj i inostranoj sceni što najbolje potvrđuje prisustvo digitalnih restauracija sprovedenih u Jugoslovenskoj kinoteci na vodećim svetskim filmskim festivalima", rekao je Pantelić.\nOn je naveo da će svakog meseca predstavljati po jednu restauriranu verziju kultnih srpskih filmova i da će publika moći da ih vidi širom Srbije na besplatnim projekcijama.\nU narednom periodu biće digitalizovano 100 filmova\nMinistar kulture i informisanja Vladan Vukosavljević rekao je da je ovo "lep i veliki datum i simbolički značajan trenutak u sferi digitalizacije kulturnog nasleđa".\n"Očuvanje značajnih srpskih i jugoslovenskih filmova kroz proces digitalizacije je stvar koja predstavlja simbolički vrlo jak prvi korak", ocenio je Vukosavljević.\nVukosavljević je zahvalio Jugoslovenskoj kinoteci što je preuzela na sebe ovaj "delikatan posao" i kompaniji Vip mobile koja je finansijski pomogla i pokazala da "razmišlja pozitivno i ispravno kada je reč o ulaganju u oblast zaštite kulturnog nasleđa".\nOn je rekao da veruje da će u narednom periodu 100 najavljenih filmova biti u digitalizovanoj formi što će omogućiti njihovu zaštitu, ali i prikazivanje u sredinama koje nemaju velike sale.\nVukosavljević je rekao da je digitalizacija kulturnog nasleđa u značajnoj meri zaštita kulturnog nasleđa od propadanja, ali i prilika za upoznavanje sa našim bogatim kulturnim nasleđem.\nOn je rekao da je budžetom za 2018. godinu predviđeno više sredstva za digitalizaciju.\nZaštićeni filmovi Pavlovića, Markovića, Nikolića, Karanovića...\nTurk je rekao da će kroz digitalizaciju i restauraciju srpske filmske baštine publika moći da uživa u deset kultnih naslova srpske kinematografije koji će imati vrhunski kvalitet zvuka i slike.\n"To su filmovi uz koje su mnogi od nas odrastali, danas ih gledaju naša deca, a jednog dana će ih gledati i deca naše dece.Zato želimo da sačuvamo i ostavimo ova ostvarenja za buduće generacije", rekao je Turk.\nOn je rekao da je saradnja sa Jugoslovenskom kinotekom dobar primer kako kompanija može da pomogne kulturi.\nDirektorka Centar filma Jadranka Blanuša rekla je da će projekat "Vip Kinoteka" "omogućiti da restaurisani klasici srpske filmske produkcije u narednom periodu dođu pred našu staru ili neku potpuno novu publiku koja će se na najbolji mogući način možda prvi put susresti sa brilijantnom istorijom srpske filmske produkcije".\nU okviru projekta "Vip Kinoteka" biće očuvani i zaštićeni i filmovi Živojina Pavlovića, Gorana Markovića, Živka Nikolića, Srđana Karanovića i drugih.\nTagovi: Jugoslovenska kinoteka , film , Digitalizacija , Jugoslav Pantelić , Vladan Vukosavljević\ndigitalno,volim te, digitalno\nPare se daju za digitalizaciju,jer neko prodaje tehnologiju.Umesto da se ulaze u kulturu. Ministar neka sam sebe digitalizuje,ionako nije ni za sta.\nVećina domaćih televizija pusta filmove užasnog kvaliteta sa verovatno VHS kaseta... Još kad bi uradili titlove i prodavali dvd izdanja...\nOvo je za svaku pohvalu. Bravo.


Oleg Deripaska u Kremlju, 22. juna 2018. (Foto: Reuters/Sergei Karpukhin)\nMinistarstvo ekonomije Crne Gore saopštilo je u srijedu da je Crna Gora je u investicionom arbitražnom postupku između bivšeg vlasnika KAP-a Olega Deripaske i Crne Gore “odnijela još jednu u nizu pobjeda protiv Deripaske i njegovih kompanija”.\nPrema navodima saopštenja crnogorskog ministarstva, “postupajući arbitražni tribunal je 15. oktobra strankama dostavio svoju konačnu odluku i jednoglasno utvrdio da bilateralni sporazum o zaštiti stranih investicija, koji je zaključen između Savezne Republike Jugoslavije i Ruske Federacije, nije primjenljiv na Crnu Goru”.\n"Stoga, arbitražni tribunal se oglasio u potpunosti nenadležnim i odbio da dalje odlučuje o tužbenim zahtjevima g. Deripaske. Arbitražni tribunal je, dodatno, odredio da g. Deripaska Crnoj Gori nadoknadi sve troškove arbitraže i pravnog zastupanja koje je Crna Gora do sad snosila u ovom postupku", saopšteno je iz ministarstva.\nIz tog vladinog resora su podsjetili da je 2016. Deripaska pokrenuo protiv Crne Gore arbitražni postupak kod Arbitražnog tribunala čije je sjedište u Stokholmu, tvrdeći da je Crna Gora prekršila više obaveza sadržanih u pomenutom sporazumu o zaštiti stranih investicija.\n"Iako nije bila opredijeljena tačna vrijednost spora, prethodno je najavljivano da će biti zahtijevana naknada štete ne manja od 600 miliona eura. Donošenjem konačne odluke u ovom postupku”, piše u saopštenju, u kojem se dodaje da je “Crna Gora u potpunosti pobijedila potpuno neosnovane argumente g. Deripaske, i time odnijela još jednu u nizu pobjeda protiv g. Deripaske i njegovih kompanija".\nPrema navodima ministarstva, podsjećaju ovo je bio treći arbitražni postupak pokrenut protiv Crne Gore u vezi sa privatizacijom, poslovanjem i stečajem KAP-a, nakon što je prethodna dva postupka pokrenula kiparska kompanija g. Deripaske, CEAC Holdings Limited, pri čemu jedan po osnovu bilateralnog sporazuma o zaštiti stranih investicija između Srbije i Crne Gore i Republike Kipar, a drugi po osnovu Ugovora o poravnanju iz novembra 2009. godine.\nU oba takva postupka, postupajući arbitražni tribunali su odbijali CEAC-ove zahtjeve i dosudili Crnoj Gori troškove postupka. CEAC i dalje odbija da dobrovoljno isplati iznose na koje je obavezan pomenutim arbitražnim odlukama, i opstruira sudske postupke kroz koje Crna Gora pokušava prinudno da naplati svoja potraživanja", saopšteno je iz ministarstva.


Rešile ste da prve priđete muškarcu? Ovo je prva stvar koja će mu pasti na pamet – Opustise.rs\nNaslovna / Ljubav i Sex / Rešile ste da prve priđete muškarcu? Ovo je prva stvar koja će mu pasti na pamet\nRešile ste da prve priđete muškarcu? Ovo je prva stvar koja će mu pasti na pamet\n15. februara 2016. Autor: B92 Foto: Thinkstock\nNeke žene odbijaju da priđu frajeru zbog srama, neke zbog straha od odbijanja, a neke zbog straha da se njihovo ponašanje ne protumači na pogrešan način.\nIako je 2016. i iako je već decenijama potpuno normalno da i žene prve priđu frajerima, statistike još uvek potvrđuju da su i dalje frajeri ti koji uglavnom prvi prilaze ženama i od kojih to većina žena očekuje. Neke odbijaju da priđu frajeru zbog srama, neke zbog straha od odbijanja, a neke zbog straha da se njihovo ponašanje ne protumači na pogrešan način.\nAli ono što je važno imati na umu je to da se i najsamouverenije osobe ponekad suočavaju s odbijanjem i da nijednom frajeru, kao nijednoj ženi nije potpuno svejedno kada kreće s osvajanjem potencijalne partnerke/partnera. Ako vas muči pomisao da će frajer vaše ponašanje da protumači na pogrešan način i da će zbog toga da vas smatra lakom, slobodno odahnite jer frajerima takve misli nisu ni na kraju pameti.\nKako su mnogi frajeri priznali, jedino što osećaju kada im žena priđe je apsolutno olakšanje! Bukvalno im lakne što sledećih sat vremena neće provesti razmišljajući da li će ih žena odbiti, da li bi trebalo da pokušaju da je poljube i da li se dotičnoj uopšte sviđaju. Dakle, kada sledeći put primetite hemiju između vas i preslatkog frajera, slobodno mu priđite prvi i poštedite ga muke.\n← Prethodna vest Pet stvari koje većina radi pre seksa: Niste ni svesni koliko su neprijatne\nSledeća vest → Žene otkrivaju najčudnija mesta gde su imale seks


Prema potpunim preliminarnim rezultatima izbora u BiH, koje je sinoć objavila Centralna izborna komisija, u Predsjedništvo BiH izabrani su kandidati Stranke za BiH Haris Silajdžić, Saveza nezavisnih socijaldemokrata (SNSD) Nebojša Radmanović i Socijaldemokratske partije (SDP) BiH Željko Komšić.\nPredsjednik RS je Milan Jelić iz SNSD-a, a potpredsjednici Adil Osmanović iz SDA i Željko Grebrenarević iz Narodne stranke Radom za boljitak.\nU Parlament BiH izabrane su slijedeće stranke:\nIz RS po broju dobivenih glasova: SNSD, Srpska demokratska stranka (SDS), Partija demokratskog progresa (PDP), Srpska radikalna stranka (SRS) RS i Demokratski narodni savez (DNS).\nIz Federacije su izborni prag za državni Parlament prešle SDA, Stranka za BiH, Hrvatska demokratska zajednica (HDZ) BiH, HDZ 1990, SDP BiH, Hrvatska stranka prava (HSP) Đapić-Jurišić,Bosanska patriotska stranka - Sefer Halilović i Narodna stranka "Radom za boljitak".\nU Narodnoj skupštini RS poslanička mjesta dobile su SNSD, SDS, PDP, DNS i SRS RS.\nNa izborima za Zstupnički dom Parlamenta Federacije izborni prag prešle su SDA, Stranka za BiH, HDZ BiH, HDZ 1990, SDP BiH, HSP Đapić-Jurišić, Bosanska patriotska stranka-Sefer Halilovići Narodna stranka "Radom za boljitak".


Mini-pič teren „seli“ se iz DTV Partizan u Bačko Petrovo Selo?\nBečejska lokalna samouprava namerava da teren sa veštačkom travom i martinelama za mali fudbal, odbojku i košarku (mini-pič) koji je od aprila 2010. godine u DTV Partizanu, premesti u Bačko Petrovo Selo. Ovu informaciju za radio „Active“ potvrdio je i Miomir Jelenić, član opštinskog Veće zadužen za sport, omladinu i turizam.\nOvakva odluka izazvala je negodovanje dela Bečejaca, posebno sportista-rekreativaca koji koriste ovaj teren. Pokrenuto je potpisivanje peticije da teren ostane gde jeste, a predstavnike nezadovoljnih rekreativaca (Miljan Matić, Đorđe Vico, Božidar Hadnađev i Žolt Tereček) primio je Jelenić.\n– Na ovom terenu mali fudbal igraju momci od sedam do sedamdeset sedam godina, a ima i mnogo devojčica. Deca su ovde bezbedna, kada kažu da idu na „veštak“ znamo gde su. Teren je u dobrom stanju, Adam iz Partizana ga pazi. Pokrenuli smo peticiju da bi sačuvali ovo mesto, jer se ovde igra i leti i zimi. Na ovom terenu zna da bude i po sto ljudi, podeljenih u osam, devet ekipa. Letos smo kosili visoku travu u okolini terena i sakupljali smeće. Na razgovoru kod gospodina Jelenića rečeno nam je da Petrovo Selo nema nijedan teren, a Bečej ima dva. Takođe nam je rečeno da je njegovo izmeštanje gotova stvar, bez obzira na bilo kakve peticije, a ko želi da igra fudbal na veštačkoj travi može to da radi kod sportskog centra. Inače, taj teren je u katastrofalnom stanju i neko bi mogao da bude povređen – rekao je Matić.\nMiomir Jelenić je potvrdio da zna za proteste i da građani na taj način (peticija) imaju pravo da izraze svoje nezadovoljstvo.\n– Uz pomoć onih koji su postavili teren u Partizanu videćemo na koji način možemo da ga uklonimo, ne zato što on tu smeta, nego što je trenutno potreban, u recimo, Petrovom Selu. Tokom sledeće nedelje ćemo dobiti cenu uklanjanja i ako ona bude veća od vrednosti terena, on će ostati tu. Prošla lokalna samouprava, pogotovo čovek zadužen za sport, nisu dobro razmislili gde da postave dobijeni teren. Na 200 metara odavde postoji još jedan mini-pič, a u naselju oko Dudare ne postoji nijedan. Teren kod sportskog centra jeste u lošem stanju, ali bi ga u narednom periodu „zategli“ i osvetlili. Planiramo i izradu trim staze u Goranskom parku i to sve može da bude lepo. Momke koji su bili kod mene uputio sam na Savez sportova, da osnuju klub, da dobiju sredstva, jer nijedan od mini-pič terena nije održavan. Pogledajte samo ograde koje nikada nisu „bajcane“ – rekao je Jelenić.\nInče, mini-pič teren u Partizanu donacija je tadašnjeg Ministarstva omladine i sporta u saradnji sa vladom Kraljevine Norveške i Fudbalskim savezom Srbije. Koštao je 3,5 miliona dinara, a lokalna samouprava je morala da uradi pripremu podloge za postavljanje terena po ceni od oko 700.000 dinara. Mini-pič teren kod OSC „Mladost“ postavljen je 2009. godine.


Info 24 - Brnabić: Odnosi Srbije i Mađarske na istorijski najvišem nivou\nZajednička sednica vlada Srbije i Mađarske Foto: RTV\nNovi granični prelaz do početka aprila\nPremijerka Ana Brnabić najavila je u Budimpešti da će krajem marta, početkom aprila biti otvoren novi granički prelaz između Srbije i Marđarske, a 2019. godine još jedan.\n“Biće mi zadovoljstvo da, nadam se, 1. aprila ili neki dan ranije prisustvujemo otvaranju novog graničnog prelaza između Srbije i Mađarske, Rastina – Bečsentđerđ i početku radova na novom graničnom prelazu Rabe – Kibekhaza, koji će biti otvoren 2019. godine”, rekla je Brnabićeva.\nPosebno je zahvalila mađarskom kolegi što je prethodna sednica vlade održana u Nišu, što je, kaže, gest prijateljstva.\n“Energetika – jedna od ključnih oblasti”\nTakođe, istakla je značaj povezivanja elektroenergetskih sistema, te dodala da postoji obostrana spremnost za dodatno elektroenergetsko povezivanje, kako bi se obezbedilo nezavisno, sigurno i stabilno snabdevanje obe zemlje i “polako pravljenje zajedničkog energetskog tržišta”.\nKako je rekla, bilo je reči i o infrastrukutri, koja je, kaže, perjanica saradnje dve zemlje.\n“Simboličan projekat povezivanja je izgradnja pruge Beograd – Budimpešta, koja na pravi način povezuje EU, Srbiju kao zemlju kandidata za članstvo u Uniji i Kinu i to je jedan od najznačajnijih projekat u okviru inicijative ‘Jedan pojas, jedan put'”, istakla je predsednica srpske vlade.\n“Srbija počasni gost na Sajmu knjiga u Budimpešti”\n“To je dobra poruka za sve one koji mogu da sumnjaju u iskrenost Srbije i Mađarske”, rekla je Brnabić.\nIstakao je da je Srbija postigla značajne rezultate u prethodnom periodu, da ima “široku” perspektivu, te da zemlje Višegradske grupe podržavaju bržu integraciju Srbije u EU.\nOrban je, na zajedničkoj pres-konferenciji sa premijerkom Srbije Anom Brnabić, posle sednice dve vlade, istakao da je Srbija uvek bila značajna za Mađarsku, a Balkan je, kaže, “uvek bio ključno pitanje za bezbednost Mađarske”.\n“Sve to daje na aktuelnosti da je Evropa ugrožena u bezbednosnom smislu i svima je problem kako da obezbede sigurnost građana. Srbija i Mađarska treba zajedno da štite svoje granice, državljane i kulturni identitet”, rekao je Orban.\n“Budimpešta spremna da pomogne u zaštiti južne srpske granice”\n“Nema bezbednog i mirnog Balkana bez Srbije”, naglasio je Orban.\n“Imate veliku i široku perspektivu i opravadno je da EU vidi mogućnost kada razmišlja o Srbiji i vidi njene potencijale, posebno kada Srbija, štiteći se od migracija, ne štiti samo sebe, već i celu Evropu”, rekao je Orban.\n“Dve zemlje rešavaju probleme, manjinska politika Srbije za primer”\nKako je ponovio, nacionalna svest Srbije i Mađarske je jaka, jer su, kako je ocenio, to samosvesne zemlje, a opet mogu dobro da sarađuju, što je, kaže, “mnogo bolje nego jedan lažni internacionalizam koji probleme stavlja pod tepih”.\n“Mi probleme rešavamo, a između Srbije i Mađarske nema nikakog konflikta”, ukazao je Orban.\n“Ako srpska i mađarska privreda jače sarađuju i Srbija će biti još bliža i dostupna za EU u ekonomskom smislu”, rekao je Orban.\n“Sada je malo više mađarskih investicija u Srbiju, a nije daleko vreme kada će to biti obrnuto ili će ići obostrano. Očekujemo srpske investitore i spremni smo da budemo spona Zapadnog Balkana i Evrope”, poručio je Orban.\nZahvalio je Srbiji na podršci i odnosu prema mađarskoj nacionalnoj manjini i dodao da “kada pogleda kako izgleda Karpatski basen, manjinska politika Srbije je za primer, a ono što se dešava u Srbiji je za primer drugima”.\n“Drago mi je i da smo završili obnovu sinagoge u Subotici, u koje su obe zemlje uložile značajna sredstva. To je važan spomenik i nadam se da ćemo uskoro i to moća da otvorimo za javnost”, zkaljučio je Orban.\nTags: ana brnabic, INFO 24, mađarska, sporazum, srbija, viktor orban


Neizvjesna dodjela Oskara 2021.\n20/05/2020 | 17:53 ⇒ 17:54 | Autor: Nezavisne\nAmerička Akademija filmske umjetnosti i nauke razmatra mogućnost odlaganja ceremonije 93. dodjele Oskara koja je zakazana za 28. februar 2021. godine.\nOskarFoto: The Telegraph\nAnonimni izvori rekli su da je sve i dalje u domenu razmišljanja.\n- Ceremonija će vjerovatno biti odložena - rekao je dobro informisani izvor za list Varajeti.\nIstovremeno, drugi izvor kaže da je datum na ABC trenutno nepromijenjen.\nKada su u aprilu najavljene nove privremene promjene pravila za dobijanje Oskara zbog pandemije, predsjednik Akademije Dejvid Rubin rekao je da je prerano govoriti o tome.\n- Nemoguće je znati šta će se dešavati. Znamo da želimo da proslavljamo filmska ostvarenja, ali ne znamo u kojoj će to tačno biti formi - kazao je Ruben.\n- Mislim da svi saosjećaju sa režiserima i tu smo da podržimo naše članove i filmsku zajednicu. Ima smisla kada zapravo ne znamo šta će se događati u pogledu raspoloživosti bioskopskog prikazivanja... Moramo da napravimo izuzetke samo za ovu godinu i za to vrijeme kada bioskopi nisu otvoreni, tako da se velika filmska djela ipak mogu vidjeti i proslaviti - rekao je Rubin.\nNove promjene pravila podrazumijevaju i omogućavanje da se ekranizacije kvalifikovane za Oskara održavaju u Njujorku, Čikagu, Majamiju, Atlanti i drugim gradovima, umjesto, kao što je bio slučaj do sad, samo u Los Anđelesu.\nSrebrenica: "Kuća dobrih tonova" uključena u projekat Kreativne Evrope\n12:20 > Pet nagrada za NPRS u Brčkom\n11:12 > Čestitke Narodnom pozorištu za osvojene nagrade u Brčkom\nŠkolski čas - nastava na daljinu // 8. - 9. razred // 1. decembar 2020.


12.05.2015. - 10:23\nrudarstvo, Bosna i Hercegovina, rudnik ugljena, cijene električne energije\nFederalni ministar energije, rudarstva i industrije Bosne i Hercegovine Reuf Bajrović sastao se prošli petak s predstavnicima Samostalnog sindikata radnika rudnika Federacije BiH. Bajrović je s predstavnicima Sindikata razgovarao i o mogućnosti osiguranja subvencioniranja rudnika uvođenjem 1,5 pfeninga u cijenu električne energije. Razlog tome je odnos cijena ugljena, koji se iz rudnika u Federaciji BiH isporučuje Elektroprivredi BiH, i električne energije. Naime, cijena ugljena u FBiH je nepromijenjena od 2009. godine, dok je u istom tom periodu cijena električne energije povećana u više navrata. Sugovornici su se složili da su ovo strateška pitanja, a ministar Bajrović je naglasio kako će se Federalno ministarstvo energije, rudarstva i industrije, u suradnji sa Sindikatom i menadžmentom Elektroprivrede BiH, baviti njihovim rješavanjem u narednom periodu, javlja Biznis.


14.3.2013 BAMBI — NAJBOLJI KORPORATIVNI BREND U okviru projekta „Najbolje iz Srbije“, koji svake godine organizuju Ministarstvo trgovine, Privredna komora Srbije i dnevni list Privredni pregled, kompanija Bambi-Banat je proglašena za najbolji korporativni brend u kategoriji roba široke potrošnje.\nOvo je još jedno u nizu priznanja, koje je naša kompanija dobila u poslednjih nekoliko meseci. U ime kompanije Bambi-Banat, nagradu je primio naš Generalni direktor, g. Miroslav Miletić, koji je tom prilikom rekao: „Akcija „Najbolje iz Srbije“ je uvek dobar povod da se svi okupimo i ukažemo na domaće kvalitetne brendove u ovako složenim makroekonomskim uslovima.\nOvogodišnja nagrada „Najbolje iz Srbije“ kompaniji Bambi-Banat samo je nastavak proslave 45. godišnjice uspešnog rada. Ova nagrada pripada svim zaposlenima u kompaniji, ali i svim našim potrošačima koji su sve ove godine uz nas,“ istakao je Miroslav Miletić. Pored kompanije Bambi-Banat, nagrade su dobile i kompanije Nektar, Simpo, Fiat, NIS, Frikom i brojne druge. << Nazad


U rekovačkoj biblioteci nagrađeni učenici i predškolci | Levačke Novine\nU rekovačkoj biblioteci nagrađeni učenici i predškolci\nPovodom Dana biblioteke, meseca knjige i dečje nedelje, Narodna biblioteka „Dr Milovan Spasić“ u Rekovcu je raspisala i literaran i likovni konkurs za učenike osnovnoškolskog uzrasta i predškolce.\nPozvani su predškolci PU „Miloje Milojević“ opštine Rekovac, da nacrtaju i ožive svoju omiljenu bajku ili svoj omiljeni lik iz bajke. Tema konkursa je bila „ U svetu bajki“. Kao i svaki put cilj ove akcije je podsticanje čitanja i kritičkog odnosa prema pročitanom, viđenom u knjigama…. Na adresu rekovačke biblioteke pristiglo je mnogo raznovrsnih radova i žiri sastavljen od bibliotekara izabrao je desetak radova i nagradio ih slikovnicama. Nagrađeni su sledeći predškolci: Andrea Obradović, Nikolina Ivanović i Viktor Matić iz Rekovca; Dušan Vučićević i Iva Stanojević iz Oparića, Kristina Gligorijević iz Belušića, Nevena Mihajlović iz Lepojevića i Vojin Petrović iz Kavadara.\nZa učenike između 7 i 14 godina na teritoriji opštine Rekovac, raspisan je literarni konkurs sa temom „ (Ne) čitajte moj dnevnik“. Sa željom da učenici prepišu neku stranicu iz dnevnika, da napišu šta ih je nasmejalo, rasplakalo, iznenadilo ili učinilo posebnim ili da napišu nešto sasvim drugo. Bibliotekari u rekovačkoj biblioteci , žele da deca stiču naviku čitanja i da više vremena provode družeći se sa knjigama, pogotovu što je duža trenutna epidemiološka situacija promenila mnogo što šta.\nIpak za svaku pohvalu je činjenica da ipak ima dece koja svoje slobodno vreme provode uz knjigu, i u biblioteci i što se javljaju na svaki konkurs, radionicu, program koji raspiše biblioteka, što uključuje dobru saradnju i interakciju na relaciji bibliozteka- deca- vrtić. Učiteljica Vesna Nikolić, dugogodišnji saradnik biblioteke, je i ovog puta podstakla svoje učenike, pa su: Andrej Todosijević, Anđela Filipović i Viktorija Spasić, učenici trećeg razreda OŠ „ Svetozar Marković“ u Rekovcu , nagrađeni besplatnim članskim kartama.\nNB „Dr Milovan Spasić“ u Rekovcu je čitanju i knjizi posvetila brojne aktivnosti. U tom cilju pristupilo se posebnom kreativnom radu sa decom, za popularizaciju čitanja, učenja, znanja i kreativnog stvaralaštva. Rekovačka biblioteka nastavlja sa popularisanjem čitanja kod svih uzrasnih grupa, ali uz koordinaciju i porodice, i škole i prosvetnih radnika.\nPotpisani ugovori o dodeli plastenika bračnim parovima u Levču\nSMRT U RATKOVIĆU: Dragana (57) izdalo srce, pa pao niz stepenice


„S TAMAROM U AKCIJI“NA JUGU SRBIJE\nLeskovac – Drugi serijal emisija “S Tamarom u akciji”, u kojem se renoviraju domovi ugroženih porodica, a koji će se na RTS- u emitovati od jeseni, realizovaće se u četiri okruga na jugu Srbije: Jablaničkom, Pčinjskom, Nišavskom i Topličkom. Tim povodom juče je u kabinetu gradonačelnika Leskovca održan razgovor sa autorima pomenutog TV serijala.\nPOČINjE VAKCINACIJA GOVEDA PROTIV „KVRGAVE KOŽE”\nNiš - Direktor Veterinarskog specijalističkog instituta u Nišu Miloš Petrović potvrdio je da će u mestima na području Pčinjskog i Jablaničkog okruga danas početi vakcinacija goveda protiv „nodularnog dermatitista", odnosno bolesti poznate kao „kvgrava koža".\nPOČETAK VAKCINACIJE PROTIV BOLESTI GOVEDA „KVRGAVA KOŽA”\nBujanovac, Medveđa – Stočari na jugu Srbije su pretrpeli veliku štetu zbog bolesti poznate kao „kvrgava koža” goveda. Pre dve nedelje je Pčinjski okrug proglašen ugroženim, a opštine Bujanovac i Bosilegrad zaraženim područjima. Bolest goveda je zatim potvrđena i u opštini Medveđa, kao i u Trgovištu, Surdulici i Vranju.\nFK „JABLANICA” IZ MEDVEĐE POBEDIO NA TURNIRU U NEMAČKOJ\nMedveđa - Kompanija „Lajfston Kapital”, koja upravlja rudnikom „Lece” kod Medveđe, omogućila je fudbalskom klubu „Jablanica" iz opštine Medveđa da otputuje u Nemačku na međunarodni turnir, na kojem je taj klub osvojo prvo mesto i šampionski pehar.\nOKO TIM – POZIV ZA OBUKU „DOBRO JE ZNATI, NAPOR SE ISPLATI”\n„Organizacija kreativnog okupljanja" OKO vas poziva na niz aktivnosti pod nazivom „Dobro je znati, NAPOR se isplati", koje će se održavati minimum dva puta nedeljno u periodu od 22. juna do 31. jula 2016. godine u Beogradu. Različite aktivnosti, koje će se odvijati na različitim mestima, namenjene su mladima uzrasta od 15 do 25 godina koji žele da ojačaju svoje veštine u oblasti traženja posla.\nPOČINjE PRIJAVA KANDIDATA NA STUDIJSKE PROGRAME ODELjENjA EKONOMSKOG FAKULTETA IZ SUBOTICE U BUJANOVCU\nBujanovac – Služba Koordinacionog tela Vlade Republike Srbije za opštine Preševo, Bujanovac i Medveđu obaveštava zainteresovane da u četvrtak, 23. juna, na Odeljenju Ekonomskog fakulteta iz Subotice u Bujanovcu počinje prijava kandidata za upis studenata na prvu godinu osnovnih akademskih studija u školskoj 2016/2017 godini.\nU MEDVEĐI NEMA NOVIH SLUČAJEVA BOLESTI „KVRGAVE KOŽE”\nMedveđa - Predsednik opštine Medveđa Nebojša Arsić izjavio je da na teritoriji te opštine proteklih dana nije bilo novih slučajeva oboljevanja stoke od bolesti „kvrgave kože“.\nOBJAVLjEN KONKURS U OKVIRU EIDHR PROGRAMA\nDelegacija Evropske unije u Srbiji objavila je poziv za predloge projekata u okviru Evropskog instrumenta za demokratiju i ljudska prava (EIDHR), za koje je obezbeđen ukupan iznos od 1.750.000 evra. Odobrenim projektima biće dodeljeni grantovi u visini od 50.000 do 300.000 evra.\nU BUJANOVCU NEMA NOVIH SLUČAJEVA „KVRGAVE KOŽE”\nBujanovac - Direktor Veterinarske stance u Bujanovcu Miodrag Milković rekao je da je završeno zaprašivanje insekata iz vaduha na teritoriji opštine Bujanovac i dodao da na toj teritoriji proteklog vikenda nije bilo novih slučajeva oboljevanja goveda od bolesti „kvrgave kože“.


Srbija i dalje ozbiljan kandidat: „Folksvagen“ još uvek nije odlučio - 16.04.2019, Sputnik Srbija\nSrbija i dalje ozbiljan kandidat: „Folksvagen“ još uvek nije odlučio\nNa vest koju je objavila nemačka agencija DPA, da je „Folksvagen“ suzio izbor zemalja na Bugarsku i Tursku, stigao je demanti iz Volfsburga. 16.04.2019, Sputnik Srbija\n© AFP 2021 / ANDERSEN Logo Folksvagena i zastava Nemačke\nNa vest koju je objavila nemačka agencija DPA, da je „Folksvagen“ suzio izbor zemalja na Bugarsku i Tursku, stigao je demanti iz Volfsburga.\nLesli Botke, portparol za proizvodnju i prodaju u „Folksvagenu“, drži se ranijeg stava da nemački gigant još nije odlučio da li će i gde će u jugoistočnoj Evropi graditi fabriku automobila.\nOna je za „Politiku“ rekla da nema novosti. Potvrdila je, piše list, da je njena izjava od pre dve sedmice i dalje aktuelna.\n„Folksvagen“, prema ranijim nezvaničnim informacijama, vaga između Srbije, Bugarske, Rumunije, Turske i Severne Makedonije.\nU proizvodni pogon, koji planira da otvori 2023. godine, uložio bi, navodi se, 1,4 milijarde evra, zaposlio pet hiljada radnika i proizvodio 300.000 automobila godišnje.\nAmbasador Nemačke u Srbiji Tomas Šib rekao je pre nekoliko dana da nema novosti u vezi sa eventualnim dolaskom „Folksvagena“ u Srbiji i da ta odluka još nije doneta, kao i da će o tome odlučiti sama kompanija.\n„Nadam se da će odluka biti u korist Srbije. Ne znam kada će odluka biti doneta, ali bi to bio nastavak pozitivnog trenda“, rekao je tada Šib.\nPrema izveštavanju agencije DPA, o lokaciji nove fabrike nadzorni odbor „Folksvagena“ trebalo bi da razgovara posle Uskrsa, a odluka bi trebalo da bude doneta u novembru.


Tanjug 18. aprila 2019. 17:35\nBROGRAD – Srbija vodi računa o svom kulturnom nasleđu, ali ima prostora da se poboljša njegova zaštita, jer je to „kičma kulturno-istorijskog postojanja bilo kog društva na istorijskoj sceni., kaže ministar kulture i informisanja Vladan Vukosavljević.\nNedavni požar u Bogorodičinoj crkvi (Notr Dam) u Parizu, Vukosavljević je uporedio sa požarom u manastiru Hilandar kada je 70 posto nejveće srpske svetinje izgorelo.\n„Kulturno nasleđe može biti ugroženo zubom vremena, nesrećama kao što je požar u Notr Damu i Hilandaru ili usled terorističkih akata, agresije ili čina vandalizma kao što je bio slučaj u pogromu na Kosovu i Metohiji u nekoliko navrata poslednje dve decenije kada su gorele srpske crkve“, rekao je ministar Tanjugu.\nMotivi i uzroci su, primećuje ministar, razliciti, ali posledice iste – devastacija, uništenje ili teško oštećenje kulturnog nasleđa.\n„Svaka država mora da ulaže maksimalne napore u obezbeđenje svog kulturnog nasleđa i situacija kod nas je relativno solidna, mada mnoge stvari moraju da se rade brže, bolje i ekspeditivnije. Poslednjih 20 godina, a naročito poslednjih nekoliko godina čine se izuzetni napori u obnovi i rekonstrukciji spomenika kulture i na zaštiti raznih slojeva kulturnog nasleđa – od neolitskog preko rimskog do srpskog srednjovekovnog“, kazao je ministar.\nOn je primetio velike napore lokalnih zavoda za zaštitu spomenika kulture i Republičkog zabvoda za zaštitu spomenika kulture.\n“ Naši stručnjaci rade zaista zavidan posao. Naravno taj rad ponekad treba da bude kvalitetniji i njihovi napori usredsređeniji i efikasniji. Ponekad gubimo dosta vremena dok se struka usaglasi, te tako postoje nedoumice oko nekih važnih spomenika kulture kao što su Caričin grad, Đurđevi stupovi, Žiča“, rekao je Vukosavljević.\nKada je u pitanju Kosovo i Metohija, Vukosavljević ističe da se tamo nalazi jezgro srpske kulturno-istorijske baštine, spomenici koji su pretrajali 800 godina u različitim, često nemogućim, uslovima i okolnostima.\n„Danas, kada su ti uslovi bolji, imamo dodatnu obavezu da se o tim spomenicima staramo. Država Srbija bez obzira na različite društvene i političke okolnosti, ne sme da dozvoli da kulturna baština na Kosovu i Metohiji bude temeljnije ugrožena“, naglašava Vukosavljević.\nMinistar podseća da se na Kosovu i Metohiji nalazi oko 1.200 crkava, manastira, crkvišta i drugih lokaliteta koji se smatraju klulturnom baštinom srpskog naroda i da je posle pogroma situacija bila dosta tragična.\n„Dosta toga je obnovljeno, nešto uz pomoć međunarodne zajednice, ali više naporima Srbije, ali je dosta toga ostalo da se uradi“, rekao je Vukosvaljevići dodao da su spomenici kulture pod zaštitom Uneska u nešto boljem stanju.\nSvaki pripadnik društva, naglašava Vukosavljević, „mora vazda da ima punu i snažnu svest o tome da nema tih napora i sredstava koji su dovoljni da se ukaže adekvatna briga za spomenike na KiM“, zaključio je Vukosavljević.


Dan otvorenih vrata za buduće brucoše na Univerzitetu Metropolitan u Beogradu - Univerzitet Metropolitan\nDan otvorenih vrata za buduće brucoše na Univerzitetu Metropolitan u Beogradu\nUniverzitet Metropolitan u Beogradu je organizovao – Dan otvorenih vrata za buduće brucoše, koji će se održati u četvrtak 27. aprila 2017. godine, sa početkom od 11h.\nZa sve prisutne maturante koji će posetiti naš univerzitet, za ovaj dan smo pripremili niz kreativnih radionica, na kojima će biti u prilici da kroz jednočasovno predavanje nauče početne korake iz: Menadžmenta i preduzetništva, da čuju korisne savete na radionici “Od ideje do realizacije”; Tipografije, da profesionalno obrade fotografiju; Kreiranje web aplikacije na Java EE platformi i kreiranje video igre.\nKroz druženje i praktičan rad tokom besplatnih radionica, srednjoškolci će biti u prilici da nauče nešto novo kao i da se upoznaju sa smerovima koje Univerzitet Metropolitan nudi. Pored organizovanih radionica, srdnjoškolci će biti u prilici da od eksperata saznaju sve što ih interesuje o željenim studijskim programima i načinu studiranja.\nRadionice će biti održane u dva termina, a nakon završetka organizovana je jednočasovna plovidba brodićem po Dunavu za đake i profesore, kako bi upoznali prelepo okruženje Univerziteta Metropolitan u Beogradu – sportski centar Gale Muškatirović, 25. Maj.\nU ponudi imamo sledeće radionice: (obavezno)\nWeb aplikacije na Java EE platformiNapravi svoju prvu video igruMenadžment i preduzetništvoOd ideje do realizacijeProjektovanje fontova- TipografijaProfesionalna obrada fotografije


Sindikati: Veselinović od srede u kampanji - Dnevni list Danas\nPočetna » Politika » Sindikati: Veselinović od srede u kampanji\n2Piše: DanasOnline 30. januara 2017. 14.17\nOn će organizovati prvu tribine koja će biti održana u Priboju, navodi se u današnjem saopštenju.\nTribinu, koja će biti održana u restoranu „Gurman“, u novom delu Priboja, organizuju bivši radnici Fabrike automobila Priboj sada okupljeni oko Inicijative „Radnik nije rob!“, koji uprkos gašenju fabrike i radnih mesta nisu odustali od njenog oživljavanja i nastavka proizvodnje.\nUmesto boljitka i prosperiteta sve više građana se danas oseća eksperimentalnim zamorčićima, prevarenim i obmanutim od onih koji im od izbora do izbora nude demokratiju „praznog tanjira“ i neizvesnost u pogledu njihove dalje ekonomske budućnosti, ocenjuju u „Slozi“.\nZakon o radu, izmenjen 2014. godine, pokazao se do sada kao najveći udar na čoveka i njegovu porodicu, obezbedivši garancije samo poslodavcima, dok je radnicima uskratio gotovo sva prava, pa čak i ona koja su im Ustavom garantovana, poput prava na rad, pravičnu zaradu i mogućnost da od svoje zarade i žive, ističe se u saopštenju.\nSve ovo vodi ka nastavku sve veće socijalne raslojenosti i nejednakosti među građanima, što tera na opštu mobilizaciju radništva širom Srbije i jačanju njihove svesti da se angažovanjem kroz institucionalni sistem i uz pomoć svojih autentičnih predstavnika bore za ekonomski bolju i socijalno odgovorniju i pravičniju Srbiju, ističu u „Slozi“.\nNikad kao Bane kaže:\n30. januara 2017. u 15.14\nJoš jedan AV trojanski konj, mada više konj!\n30. januara 2017. u 18.37\nRadnik nije rob i Zeljko Veselinovic za predsednika.


Najviši predstavnici Poreske uprave Slovenije u posjeti Poreskoj upravi RS: Dogovorena intenzivnija saradnja i brža razmjena informacija\nPoreske uprave Republike Srpske i Slovenije će u narednom periodu intenzivirati međusobnu saradnju u oblasti direktnih poreza, koja će se prvenstveno odnositi na bržu razmjenu informacija i realizaciju zajedničkih projekata na obostranu korist.\nDogovoreno je to na sastanku Gorana Maričića, direktora Poreske uprave Republike Srpske i njegovih saradnika, sa Ivanom Simičem, v.d. direktora Poreske uprave Slovenije i njegovih saradnika, koji je danas održan u Banjaluci.\nU okviru ovog sastanka, direktori dvije poreske uprave potpisali su i Sporazum o saradnji u oblasti direktih poreza, kojim je pored unapređenja postojeće saradnje i brže i potpunije razmjene informacija, predviđena i razmjena iskustava, najboljih praksi i inicijativa iz oblasti poreza. Pored toga, u okviru ove posjete najviših predstavnika Poreske uprave Slovenije, koja je članica Evropske unije, dogovorena je i realizacija zajedničkih projekata poput organizacije obuka, kreiranja publikacija, sa ciljem podsticanja, unapređenja i razmjene iskustava.\nDirektor Maričić je rekao da je ovo izuzetno važna posjeta delegacije slovenačke Poreske uprave, te dodao da očekuje višestruku korist od danas potpisanog sporazuma o saradnji.\n„Razmjena iskustava i preuzimanje najboljih praksi u radu od kolega iz Slovenije, države koja je članica Evropske unije, za nas je veoma značajno. Pored toga, posebno nam je važna i brža razmjena informacija“, rekao je Maričić. On je dodao da će se saradnja odvijati i kroz organizaciju sastanaka, seminara i tehničkih konsultacija, uz učešće predstavnika dvije poreske uprave.


Savić: Moji momci se bore protiv logike\n► Savić: Moji momci se bore protiv logike\nSelektor vaterpolo reprezentacije Srbije Dejan Savić rekao je danas da su posle svih problema njegovi igrači "izašli iznad sebe" i odbranili zlato na Evropskom prvenstvu u Barseloni i dodao da se oni "definitivno bore protiv logike".\nVaterpolisti Srbije doputovali su danas u Beograd iz Barselone, gde su sinoć odbranili titulu prvaka Evrope, pobedom protiv domaće selekcije Španije sa 12:10 posle peteraca.\n"Čestitke igračima i stručnom štabu posle čitavog turnira koji se završio kako smo i zamislili. Imali smo problema od početka, umorne igrače s napornim sezonama i svime što prati moderni vaterpolo danas. Mislim da su izašli iznad sebe i pokazali izuzetan karakter i motiv i ono što je najbitnije - jedinstvo u najtežim momentima", rekao je Savić na konferenciji za medije na aerodromu "Nikola Tesla".\n"Postoji teorija da se šampion rađa i da kroz trening shvata svoje mane i vrline. Definitivno nije igrač u stanju mirovanja nego u stanju stresa, kada je stani-pani svako od njih pokazuje svoju veličinu i vidi se pod kojim pritiskom radi, učestvuje i deluje", dodao je Savić.\nOn je zahvalio svima koji su pomogli ekipi, svima koji su verovali ali i onima koji nisu verovali u uspeh: "Dali su nam vetar u leđa".\nTakođe, Filipović je u ime igrača zahvalio porodicama na beskrajnom strpljenju koje imaju svakog leta.\n"Veliko je zadovoljstvo biti deo sjajne ekipe, grupe ljudi sa kojima sam 10, a sa nekima i 15 godina. Svaki put izgleda drugačije ovo osvajanje zlatne medalje. Svako iskustvo je priča za sebe, nekad se čovek zapita da li može da pronađe dovoljno jak motiv da stigne do kraja. Ova ekipa ga uvek pronalazi i uvek se vrati kući sa medaljom. Ponosan sam, hvala svima koji su učestvovali i pomogli", rekao je on.\nandrija prlainović /\nŽenska košarkaška reprezentacija Srbije plasirala se u polufinale Evropskog prvenstva, pošto je večeras u Beogradskoj areni u četvrtfinalu deklasirala Švedsku sa 87:49 (21:12, 22:9, 21:12,...


Rezovi - Novi medicinski dokument: Knjižice za trudnice - Magazin Pressek\nNovi medicinski dokument: Knjižice za trudnice\nBy foto:pixabay/StockSnap Četvrtak, 14. decembar 2017.\nU Srbiji se od kraja decembra uvode trudničke knjižice, u kojoj će se na 32 strane voditi kompletna medicinska dokumentacija o aktuelnoj i prethodnim trudnoćama. U knjižicu će se upisivati svaki pregled, analiza i terapija i to sa potpisom i faksimilom lekara, jer će trudničke knjižice biti i sudsko medicinski dokument.\nKako navode Novosti, već je odštampano 12.000 trudničkih knjižica i one će biti predstavljene na otvaranju porodilišta u Čačku 18. decembra.\nDirektor Kliničkog centra u Kragujevcu doktor Predrag Sazdanović, koji je i nosilac ovog projekta, istakao je da će najveća prednost novih knjižica biti to što će svi medicinski podaci biti sistematizovani na jednom mestu i gde god da se trudnica pojavi, akušer će imati kompletan uvid u rezultate.\nSazdanović dodaje da u slučaju nekog hitnog stanja, kao što je na primer saobraćajna nesreća, lekar opšte prakse će moći odmah da utvrdi u kom mesecu je trudnica, da li uzima terapiju, da li je trudnoća rizična.\nTakođe, praksa u Srbiji je da žene trudnoću vode u privatnim klinikama, a u državne dolaze samo da otvore bolovanje i da se porode, pa su im nalazi o trudnoći rasuti u raznim izveštajima. Uvođenje trudničke knjižice bi takvu praksu trebalo da promeni.\nOdmah posle promocije u Čačku 18. decembra spremni su da trudničke knjižice uvedu i u kragujevačkom Kliničkom centru, kao i u opštim bolnicama na teritoriji šest okruga u ovom delu Srbije.


Iza zatvorenih vrata: Počelo saslušanje zvaničnika bezbednosnog sektora Crne Gore - 25.10.2021, Sputnik Srbija\nIza zatvorenih vrata: Počelo saslušanje zvaničnika bezbednosnog sektora Crne Gore\nSkupštinski Odbor za bezbednost i odbranu Crne Gore saslušava čelnike bezbednosnog sektora i tužilaštva u vezi sa bezbednosnom situacijom u toj zemlji. 25.10.2021, Sputnik Srbija\nNa sednici, koja je zatvorena za javnost, saslušavaju se potpredsednik Vlade Dritan Abazović, vršilac dužnosti vrhovnog državnog tužioca Dražen Burić, glavni specijalni tužilac Milivoje Katnić, direktor Agencije za nacionalnu bezbednost Dejan Vukšić kao i šef specijalnog policijskog odeljenja Dragan Radonjić, preneo je portal RTCG.Podsetimo, odluku o kontrolnom saslušanju Odbor je doneo jednoglasno pre tri dana na inicijativu predsednika tog tela Milana Kneževića.Knežević je tada, obrazlažući inicijativu, rekao da se plaši da je tih dana i nedelja bezbednosna situacija toliko kulminirala da posledice mogu biti nesagledive.\nSkupštinski Odbor za bezbednost i odbranu Crne Gore saslušava čelnike bezbednosnog sektora i tužilaštva u vezi sa bezbednosnom situacijom u toj zemlji.\nNa sednici, koja je zatvorena za javnost, saslušavaju se potpredsednik Vlade Dritan Abazović, vršilac dužnosti vrhovnog državnog tužioca Dražen Burić, glavni specijalni tužilac Milivoje Katnić, direktor Agencije za nacionalnu bezbednost Dejan Vukšić kao i šef specijalnog policijskog odeljenja Dragan Radonjić, preneo je portal RTCG.\nPodsetimo, odluku o kontrolnom saslušanju Odbor je doneo jednoglasno pre tri dana na inicijativu predsednika tog tela Milana Kneževića.\nKnežević je tada, obrazlažući inicijativu, rekao da se plaši da je tih dana i nedelja bezbednosna situacija toliko kulminirala da posledice mogu biti nesagledive.


Lipi šampion Kine, Antić u LŠ\nEkipa Guangdžu Evergrandea nastavila je dominaciju u kineskoj Superligi osvojivši treću uzastopnu titulu.Četiri meča pre kraja sezone tim Marčela Lipija ima nedostižnih 14 bodova više od Šandonga koji vodi Radomir Antić. Ono što se znalo već nekoliko meseci definitivno je rešeno pobedom Gvangdžua u Ša\nEkipa Guangdžu Evergrandea nastavila je dominaciju u kineskoj Superligi osvojivši treću uzastopnu titulu.\nČetiri meča pre kraja sezone tim Marčela Lipija ima nedostižnih 14 bodova više od Šandonga koji vodi Radomir Antić.\nOno što se znalo već nekoliko meseci definitivno je rešeno pobedom Gvangdžua u Šandongu sa 4:2 u nedelju.\nAntić će sigurno u Ligu šampona jer tri kola pre kraja ima 11 bodova više od Pekinga koji vodi Aleksandar Stanojević, koga od istog uspeha deli jedan bod.\nGuangžu će imati šansu da sezonu zavši na idealan način jer će igrati i finale Lige šampiona, protiv Seula iz Južne Koreje.\nDatum kreiranja: 08 oktobar 2013\nSledeća ⇨ Kinezi posećuju srpski manastir zbog melema\nPrethodna ⇦ Otvorio fabriku u Kini, jer u Crnoj Gori neće niko da radi


Kako bi privukla mlađe zaposlene, kompanija uvela ‘hangover days’ - Bizlife.rs\nDecembar je mesec u kojem praznično raspoloženje vlada. Sezona je slava, proslava kojima kompanije obeležavaju kraj jedne i ulazak u novu poslovnu godinu, a u susret nam stižu i novogodišnji i božićni praznici.\nStoga, decembar je mesec u kojem su šanse da ćete usred radne nedelje popiti koju čašicu više veće nego ikada – zbog čega je zagarantovano da ćete zažaliti ranim jutrom kada vas alarm probudi za posao.\nVerovali ili ne, postoje poslodavci koji su sve ovo uzeli u obzir i odlučili da izađu u susret zaposlenima. Naime, Audit Lab, agencija iz Engleske koja se bavi digitalnim marketingom odlučila je da uvede fleksibilniji pristup poslu tako što je dozvolila zaposlenima da rade od kuće ako se osećaju loše.\nI to ne samo u decembru. U ovoj kompaniji tokom cele godine važi pravilo „dana mamurluka“.\nDirektorka Audit Laba, Kler Krompton kaže da ovo nesvakidašnje pravilo važi već tri godine, od samog osnivanja kompanije, a da je njegov cilj bio privlačenje mlađih zaposlenih.\nA odsim dana mamurluka, ova agencija primenjuje i opštu politiku o fleksibilnom radu.\nDozvola za ovakvu fleksibilnost bila je posebno važna u svetu marketinga, rekla je, gde je sastanak s klijentima nakon posla normalna pojava.\nBitni su rezultati\nAudit Lab takođe ima i radno vreme od 10:00 do 16:00, što je posebno korisno za zaposlene koji imaju decu, jer omogućava fleksibilnost za odbacivanje dece u školu ili vrtić.\n„Promoviše dobru ravnotežu između poslovnog i privatnog života“, kaže Krompton, dodajući da je to važno zbog rastuće diskusije o mentalnom zdravlju i pritiscima radnog okruženja.\nKako ističe, nije potrebno da svaki dan gledate nekoga kako radi da biste znali da radi. „Ako su rezultati dobri, nije važno što jedan dan pospani rade od kuće“.\ndan mamurluka praznjici proslave


Novasloboda | Zvizdić u Dohi razgovarao sa katarskim premijerom Al Thanijem\nZvizdić u Dohi razgovarao sa katarskim premijerom Al Thanijem\nPredsjedavajući Zvizdić danas se u Dohi susreo sa premijerom/ministrom unutrašnjih poslova Katara šeikom Abdullah bin Naser bin Khalifa Al Thanijem, s kojim je razgovarao o unapređenju bilateralnih odnosa. Konstatovano je da su odnosi dvije zemlje prijateljski i bez otvorenih pitanja, te je izražen obostrani interes za unapređenje političke i ekonomske saradnje.\nRazgovarano je i o liberalizaciji viznog režima za građane Bosne i Hercegovine.Premijer Al Thani je rekao da katarska strana nema ništa protiv da se za diplomatske i službene pasoše ukinu vize, kao i da se u narednom periodu sastanu ministri bezbjednosti i naprave modalitet olakšavanja viznog režima za građane.\nPredsjedavajući Zvizdić je informisao premijera Al Thanija o aktuelnim reformskim procesima u našoj zemlji kao i evroatlantskim aspiracijama Bosne i Hercegovine. Rekao je da su to kompatibilni procesi koji vode ispunjenju dva prioritetna cilja BiH ekonomskom boljitku i članstvu u Evropskoj uniji. Dodao je da je Vijeće ministara BiH posvećeno aktiviranju svih postojećih resursa u svrhu ubrzanog ekonomskog razvoja i otvaranja novih radnih mjesta, posebno kako bi se upošljavali mladi ljudi. Rekao je da je naša zemlja zainteresirana i otvorena za saradnju u oblastima energetike, turizma, poljoprivrede, drvne i metaloprerađivačke industrije, izgradnji infrastrukture, kao i jačanju kulturnih veza kroz saradnju u sportu i obrazovanju. On je pozdravio uvođenje redovne avio linije na relaciji Sarajevo-Doh,a čime će se olakšati dolazak poslovnih ljudi i turista u Bosnu i Hercegovinu.\nPredsjedavajući Zvizdić je pozvao premijera Države Katar da posjeti Bosnu i Hercegovinu.\nKatar posjeta Zvizdić\nZvizdić sa zamjenikom državnog sekretara SAD-a Sullivanom


Golići podbenici ovogodišnjeg "Čvarak festa" • Poportal\nSupružnici Svetlana i Bratislav Bata Golić iz Požarevca, podbenici su ovogodišnjeg „Čvarak festa“ održanog u Mužlji kod Zrenjanina, po deveti put.\nU konkurenciji 57 takmičara iz Srbije, Mađarske i Rumunije, Golići su trijumfovali i osvojili prvo mesto i pobednički pehar. Oni su nastupili kao ekipa Kulturno-izdavačkog centra „Srpska kuća“, koji je je bio jedini učesnik iz Požarevca. -Prijavili smo se za ovo takmičenje prvenstveno radi druženje i da predstavimo svoje umeće u pravljenja čvaraka. Nagradi, i to glavnoj, nismo se nadali, pa smo zato prijatno iznenađeni – kaže ponosni Bata Golić.\nViše o ovome pročitajte na www.novosti.rs


18.07.2018 10:55 | Srna\nSarajevo - Hrvatski član Predsjedništva BiH Dragan Čović očekuje da će nadležne institucije sprovesti istragu o tome ko je falsifikovao dokument iz Predsjedništva kojim se javnost dezinformiše da je on boravio u službenoj posjeti Rusiji i pratio utakmicu Hrvatske na Svjetskom fudbalskom prvenstvu o trošku BiH, te odgovorne za to kazniti.\n“Moje kolege /Mladen/ Ivanić i /Bakir/ Izetbegović saglasile su se da usvojimo zaključak da nadležne institucije sprovedu istragu o tome ko stoji iza falsifikovanog dokumenta i da se o rezultatima istrage izjasne u roku od 30 dana”, rekao je Čović, dodavši da će na narednoj sjednici Predsjedništva tražiti informaciju o tome dokle je došla istraga.\nČović je za sarajevski “Dnevni avaz” rekao da je i ranije bilo dezinformacija i neistina koje nije demantovao, ali da je posljednje plasiranje neistina prešlo mjeru koja ne šteti više samo njemu kao pojedincu, nego i Predsjedništvu i samoj BiH.\n“Kada neko to uradi u instituciji Predsjedništva, možete misliti šta je moguće uraditi u nekim drugim institucijama”, ocijenio je Čović.\nOn je dodao da očekuje da će istraga dovesti do sankcija za one koji su zloupotrijebili svoj položaj u Predsjedništvu i falsifikovali i u javnost plasirali lažni dokument, prenosi sarajevski dnevnik.\n“Ljudi koji su u Predsjedništvu ranije učestvovali u nekim sličnim radnjama prošli su bez ikakvih sankcija. Stoga sam insistirao da se ovaj put uključe institucije izvan Predsjedništva koje moraju naći načina da otkriju s čijeg je računara to urađeno, ko je dezinformisao javnost i, naravno, da se traže sankcije”, zaključio je Čović.\nList navodi da je Tužilaštvo BiH otvorilo istragu o tome ko je autor falsifikovanog dokumenta iz Predsjedništva BiH da je Čović boravio u službenoj posjeti Rusiji od 25. do 27. juna, te da je pratio utakmicu Hrvatska-Island na Svjetskom fudbalskom prvenstvu o trošku BiH.


Aleksandar Ilić baletski umetnik, koreograf i umetnički direktor BELEF-a i Lidija Pavlović baletska umetnica i pedagog klasičnog baleta u saradnji Instituta za umetničku igru iz Beograda s Dom kulture Gračanica otvorili su prvu Baletsku školu na Kosovu u Gračanici, smer - klasičan balet.\n- Misija Instituta za umetničku igru, jeste decentralizacija umetničke igre klasičnog baleta i savremene igre. Ono što je važno jeste da će se rezultati projekta videti krajem juna završnim koncertom, kada ćemo naravno i podvući neke rezultate tokom ovog našeg višemesečnog rada, a naglašavam i da je u procesu izrada sledećeg projekta, a to je klasičan balet 2, što je jako važno da se ova ideja nastavi - istakao je prvi solista baleta Narodnog pozorišta u Beogradu i koreograf Aleksandar Ilić.\nPo rečima baletske umetnice i baletskog pedagoga Lidije Pavlović postupaće se po najvažnijim metodskim principima rada za svaki uzrast, koji su ustaljeni i u svim drugim školama klasičnog baleta.\n- Pored svih plesnih koraka, koje sada treba devojčice i dečaci da upoznaju, radićemo i neke druge stvari i zanimljive koreografije, koji će biti kruna našeg zajedničkog rada- rekla je Pavlovićeva.\nInicijator projekta je Snežana Petrović uz podršku Ministarstva kulture i informisanja Republike Srbije.\nINTERVJU Koreografkinja Dada Masilo o Žizeli koja će nas iznenaditi: Obnaženost je lepa ako ima svrhu\nDimitrije Vojnov: Sa velikom sigurnošću sumnjam da je film "2020" politički diskriminisan\nReč je akcionom trileru smeštenom u blisku budućnost, u kome je Srbija pod tihom okupacijom NATO pakta, a na vlasti ima režim koji ispunjava sve želje zapadnih sila. Grupa mladih ljudi i rodoljuba izbačenih iz službi bezbednosti organizuje pokret otpora i pobunu protiv ovog režima, piše između ostalog scenarista Dimitrije Vojnov u otvorenom pismu direktoru Filmskog centra Srbije Bobanu Jevtiću i članovima Upravnog odbora povodom epiloga Konkursa za sufinansiranje žanrovski određenog celovečernjeg filma sa komercijalnim potencijalom. Pismo prenosimo u celosti:\nRTS i Filmski centar Srbije potpisali sporazum o finansiranju filmova\nRadio-televizija Srbije (RTS) i Filmski centar Srbije (FCS) potpisali su danas sporazum o medjusobnoj saradnji koja se zasniva na finansiranju i sufinansiranju projekata u kinematografiji, saopštio je RTS.\n"Kad budem mrtav i beo" na Berlinskom festivalu\nKultni film crnog talasa “Kad budem mrtav i beo” biće prikazan u okviru prestižnog oficijelnog programa Forum 68. Berlinskog filmskog festivala (15-25.2) a 21. februara specijalna projekcija biće upriličena i u Jugoslovenskoj kinoteci.\nJoš jedan umetnički podvig Hrvata: Nakon Pikasa, u Zagreb stiže i Karavađova "Večera u Emausu"\nHrvatski mediji, bez preterivanja, tvrde da nikada veća i slavnija slika iz klasične evropske istorije umetnosti nije prikazana u Hrvatskoj.


Stevandić poslao poruku: Teško neprijatelju kad se Srbi slože\n– Srpski narod ne smije da bude rob geopolitike, što je nešto što su nas dva svijetska rata naučila, već mora prvo da zauzme jedinstven stav na sva pitanja – poručuje Stevandić\nGostujući u emisiji “Ćirilica” predsjednik Ujedinjene Srpske, Nenad Stevandić, izjavio je da je trenutno najveći pritisak na Srbiju, da se odrekne Republike Srpske, svog naroda u Crnoj Gori, zemlje i naroda na Kosovu, te da nije bitno kako nas drugi posmatraju, bitno je kako se zajedno držimo, kao narod.\nNema ništa loše što srpski narod ne da svoje, jer za sve narode moraju da važe isto vrijednosti, a ne da se Srpski narod satanizuje i obilježava na jedan način zato što ima svoje ciljeve, dok se npr ti isti ciljevi na Kosovu smatraju izražavanjem slobode i demokratije. Srpski narod ne smije da bude rob geopolitike, što je nešto što su nas dva svijetska rata naučila, već mora prvo da zauzme jedinstven stav na sva pitanja, poput stvaranja Republike Srpske devedesetih, a to jedinstvo mora duhovno ponovo da se izgradi među srpskim narodom na cijelom Balkanu, da sami shvatimo da u najmanjem slučaju imamo prava kao i svi drugi narodi, rekao je Stevandić.\nGovoreći o nametnutom zakonu Valentina Inzka, Stevandić smatra da je jedina dobra stvar u tom zakonu, jer ne samo da je ujedinio poziciju i opoziciju, već je i u narodu stvorio jedinstven stav po tom pitanju, te se stvorio određeni pozitivni “strah” da će neko biti okrivljen da je pokušao poljuljati to jedinstvo.\nNjemačka ima mnogo bolji položaj na Balkanu nego NATO i njena je politika drugačija, što može dovesti do određenih promjena koje se ne zasnivaju na prijetnjama, smatra Stevandić, jer same brojke govore da ni jedan narod u BiH ne može nadvladati drugi, već se u BiH napredak može postići samo dijalogom i dogovorom, te u takvoj situaciji, jedinstvo srpskog naroda daje puno bolju pregovaračku poziciju.\nMada će nastupiti djelimična stabilizacija, opšta slika će i dalje biti relativno nepovoljna, izraženije tokom jutra. Danas se u Bosni...\nNovak Đoković i Milorad Dodik na svadbi Sarajlije pjevali hit Halida...\nUpozorenje Schmidta “onima koji blokiraju”: Bonska ovlaštenja mi na raspolaganju, uskoro...


"Muzičari će početi turneju u Zrenjaninu 10. aprila u Baroknoj sali Gradske kuće (19.30), a publika u Kikindi moći će da ih sluša dan kasnije u Narodnom muzeju (19). Subotičani će 12.aprila biti u prilici da prisustvuju koncertu u Velikoj većnici Gradske kuće (19.30), dok je za kraj mini turneje ostavljena poseta Domu za decu ometenu u razvoju 'Kolevka' u Subotici", navodi se u saopštenju Beogradske filharmonije.\nGudački kvartet će se zajedno sa klarinetistom Veljkom Klenkovskim predstaviti u ova tri grada sa delima Hajdna, Mocarta i Betovena.\nFilharmoničari Jelena Dragnić (prva violina), Vladan Lončar (druga violina), Boris Brezovac (viola) i Aleksandar Latković (violončelo), osnovali su Gudački kvartet u okviru ovog orkestra 2011. godine.\n- Mi se borimo da se svaki grad, makar dok smo mi u njemu, zbog umetnosti i muzike koju sviramo, oseti "glavnim" i da će svi naši gradovi ukoliko budu protkani kulturom, biti jednako važni. Naša je misija da svojim koncertima ljude uvek podsećamo na to - rekla je Jelena Dragnić u ime Gudačkog kvarteta Beogradske filharmonije.\nBeogradski muzičari su prošle godine održali uspešnu turneju "Filharmonija na Jugu".


Jedanaesta Ljetna škola mira u Banjaluci\nU Banjaluci je od 19. do 28. augusta održana jedanesta po redu Ljetna škola mira. Ovu školu svake godine organizuje Youth for Peace u saradnji sa Caritasom Banjaluka te Caritasom Vittorio Veneto iz Italije. Na ovom susretu okupilo se 30 mladih ljudi iz Bosne i Hercegovine i Italije, gdje su učili, diskutovali i razgovarali o konfliktu, razrješavanju istog, kao i posljedicama koje konflikt može da proizvede.\nLjetna škola kao i prošlih godina sastojala se od edukativnog dijela, gdje su učesnici kako je već naglašeno razgovarali o konfliktu, sa studijom slučaja Bosne i Hercegovine, te od volonterskih akcija, kojih je ove godine organizovano 11, da bi se obilježilo 11 godina postojanja Ljetne škole mira. U okviru edukativnog dijela, učesnici su kroz kratka predavanja, interaktivne radionice, role play te kroz iskustvene vježbe i simulacije imali priliku naučiti nešto o konfliktu, ali i iskusiti te osjetiti šta konflikt znači te koje posljedice može da nosi sa sobom ukoliko se ne rješava na vrijeme i nenasilnim sredstvima.\nTokom radnih akcija posjećeno je 11 lokacija, gdje su i učesnici i treneri sudjelovali u različitim aktivnostima od krečenja kuće, kopanja kanala za odvodne cijevi, postavljanja krova, čišćenja prostorija, uređivanja groblja do košenja trave i čišćenja placa za izgradnju Caritasove zgrade.\nUčesnici su također imali priliku posjetiti i selo Baljvine, kao primjer suživota te dobrih komšijskih odnosa različitih etničkih grupa koje žive u BiH. U ovom mjestu porazgovarali su sa mještanima, koji su govorili o saradnji, suživotu te zaštiti svojih komšija kako tokom Drugog svjetskog rata tako i tokom proteklog rata u Bosni i Hercegovini. I kraljevski grad Jajce bio je na listi posjeta, pa su tako učesnici zajedno sa edukatorima te članovima Youth for Peace-a obišli jezgro starog grada, vodopad, te jezero u Jajcu i ukratko se upoznali sa bogatom historijom grada kao i njegovim značajem za BiH kako u srednjem vijeku, tako i u Drugom svjetskom ratu.\nTakođer je organizovan i Lov na blago i upoznavanje Banjaluke kroz zagonetke i igru u kojoj su učesnici imali glavnu riječ i bili maksimalno aktivni, a na kraju Ljetne škole mira pripremljen je i farewell party za učesnike koji su dobili zadatak da predstavljaju nekog od poznatih ljudi na zabavi.\nO impresijama i učesnika i edukatora Youth for Peace-a o Ljetnoj školi mira moguće je vidjeti i na sljedećem linku:


DSS: Penzionerima vratiti celokupan iznos umanjenih penzija\n► DSS: Penzionerima vratiti celokupan iznos umanjenih penzija\nDemokratska stranka Srbije ocenila je danas da je Vlada, pored ukidanja Zakona o privremenom smanjivanju penzija, svim penzionerima dužna da isplati i pun iznos neisplaćenih penzija za te četiri godine koliko je zakon važio, uvećan za pripadajuće kamate.\n"Ukupno umanjenje penzija treba da se tretira kao javni dug i tokom naredne četiri godine svakom penzioneru isplaćuje u jednakim mesečnim iznosima. Zakonskim naslednicima preminulih penzionera treba izdati obveznice na donosioca sa rokovima dospeća svakih šest meseci", ocenila je DSS.\nPo oceni DSS-a time bi se ispunila i moralna obaveza prema penzionerima, jer kako je ta stranka navela, predsednik Republike s pravom ističe da su oni podneli najveći teret fiskalne konsolidacije.\nTa stranka je navela da penzioneri nemaju nikakve koristi od verbalnog izricanja zahvalnosti.\n"DSS smatra da je ovakvu odluku neophodno i moguće doneti u okolnostima kada predsednica Vlade i ministar finansija ističu da su ostvareni finansijska stabilnost, višak u budžetu i perspektiva trajnog rasta bruto domaćeg proizvoda", navela je ta stranka.


Masovne demonstracije širom Španije – Informer\nMADRID – Desetine hiljada Španaca nezadovoljnih zbog visoke stope nezaposlenosti izašle su danas na ulice gradova širom zemlje šesti dan za redom, dok vlada preispituje odluku o zabrani protesta zbog straha od sukoba.\nDemonstranti su zauzeli trgove najvećih španskih gradova u znak protesta povodom ekonomske stagnacije i vladinih oštrih mjera štednje.\nIzborna komisija danas je zabranila održavanje protesta u vreme lokalnih izbora za dva dana, ali je premijer Hoze Luis Rodrigez Zapatero izjavio da možda neće odobriti tu meru.\n“Osjećam veliko poštovanje prema ljudima koji protestuju na miran način i razumijem da ih pokreću ekonomska kriza i nada mladih da će se zaposliti“, rekao je Zapatero, dodajući da Ministarstvo pravde preispituje odluku izborne komisije.\nMnogi demonstratni strahuju da će ih policija rastjerati, ali analitičari napominju da bi intervencija protiv učesnika protesta bila katastrofa za vladajuće socijaliste.\nDemonstranti su pozvali Špance da ne glasaju ni za jednu od dijve vodeće partije pozicije i opozicije.\nŠpanija pokušava da se izvuče iz recesije, a kolaps građevinskog sektora i pad javne potrošnje najviše su pogodili mlade. Prema zvaničnim podacima, nezaposleno je 45 odsto ljudi starih od 18 do 25 godina.\nTadić: Beograd ne vodi velikosrpsku politiku


Onlyclubbing.com - Armin van Buuren najavljuje svoj set na ASOT 950 festivalu!\nArmin van Buuren najavljuje svoj set na ASOT 950 festivalu!\nTrance zaljubljenici već se pripremaju za neverovatne setove najvećih imena tog žanra.\nA State od Trance 950 započinje svoju avanturu 14. novembra 2020. sa službenim pre-party događajem u Amsterdamu, dok će glavni deo uslediti u Jaarbeursu - Utrecht-u 15. novembra.\nKao i uvek, nekoliko bina spektakulrane produkcije ugostiće hiljade 'trancera' ispod jednog krova u proslavi 950 epizoda 'A State Of Trance'. Imaće priliku iskusiti snage koje se nikada pre nisu udružile u ovolikoj meri a velikan Armin van Buuren već je potvrdio svoj specijalni set zagrevanja na glavnoj bini festivala.\nOvogodišnje izdanje festivala okupilo je neverovatnih 35 hiljada posetioca iz 100 zemalja koji su uživali u setovima Armin van Buuren, Above & Beyond, Will Atkinson, John 00 Fleming, Giuseppe Ottaviani, Sneijder, Cosmic Gate, MaRLo i mnogih drugih. Karte su već izašle u prodaju i moguće je kupiti kartu koja uključuje glavni deo festivala kao i pre-party u Amsterdamu.\nTags: armin gostovanje asot utreht


Udovičić: Srbija je zemlja ogromnog sportskog ugleda – Krstarica\nTanjug 24. oktobra 2021. 23:24\nBEOGRAD – Svetsko prvenstvo u boksu, koje će se do 6. novembra održavati u Beogradu samo je jedna u nizu potvrda da je Srbija danas zemlja ogromnog sportskog ugleda, istakao je danas na svečanom otvaranju šampionata ministar sporta i omladine Srbije Vanja Udovičić.\nKako je saopštilo resorno ministarstvo, Udovičić je rekao da će Srbija će tokom takmičenja ugostiti više od 600 boksera iz više od 100 zemalja sveta i još jednom dokazati da je „naša zemlja sa razlogom zemlja koju prepoznaju po sportu i sjajnom gostoprimstvu“.\n„Srbiji je pripala velika čast da u narednim danima ugosti najbolje svetske boksere i sve koji vole ovu plemenitu veštinu. Ogromno je priznanje za našu zemlju poverenje koje smo dobili od Međunarodne bokserske federacije, koja je Srbiju prepoznala kao odličnog domaćina i poverila nam organizaciju najveće planetarne bokserske smotre“, naveo je Udovičić.\nOn je izrazio uverenje „da ćemo i ovog puta pokazati vrhunsko gostoprimstvo, po kome smo čuveni, i nivo organizacije najvećih međunarodnih takmičenja još jednom podići za lestvicu više“.\n„Svim učesnicima želim dobrodošlicu u Srbiju, zemlju sporta i velikih šampiona, zemlju u kojoj se obaraju rekordi i u kojoj se za sport živi i slavi. U ringovima će pobediti najbolji, a svi uživajte u ispisivanju istorije boksa i sportskoj energiji koja je jedinstvena i prisutna uvek i svuda u našoj Srbiji”, istakao je Udovičić.